qundao/data-zh-poetry huggingface dataset:
春夜省内寓直
作者：刘绘
朝代：明

月转周庐映宿光，烟飘汉署引仙郎。初披御府黄门被，已接天衣侍女香。窗前钟报知长乐，户外铃悬是建章。银浦初飞披南馆，羽林宿卫周庐满。司隶陈兵入禁齐，相君留对归家晚。珠箔高褰动阁铃，金钥乍悬传漏板。虎观氤氲云半遮，龙池呜咽水全斜。澹澹碧天遥度雁，盈盈宫树暗藏鸦。露滴天街应軃柳，风回上苑想飞花。丞郎清切连华屋，夜深尚剪芸窗烛。起草谁为谏猎章，抽毫并和阳春曲。天长地久颂尧年，万国欢腾侍御筵。共道《韶》音博士奏，还闻珍膳大官传。惭愧小臣空食禄，明朝宴会赐金钱。
春日黄鹤楼同藩司诸公宴集
作者：刘绘
朝代：明
体裁：古风

江气霭溟濛，江波翻泱漭。三湘带上流，七泽络南壤。衡巫亘势雄，荆岳通观敞。汉水邈一丝，方城开如掌。初上黄鹄矶，重登黄鹤楼。远近城台屏外见，纵横花柳镜中浮。晴云已捲披丹嶂，暮雨经过净绿洲。绿洲直接阳台路，青湖不散兴陵树。何处帆樯映羽旂，一行莺燕拥笙丝。地主能酬兰叶酒，使君还唱竹枝词。轻英弱絮怜飘泊，粉堞丹宫还绮错。舞袖全随碧汉回，歌声半向空江落。槿花片片点人衣，雁叫丁丁入夕晖。莫遣四望澹风景21，相逢一笑醉芳菲。君不见章华漠漠埋烟水22，京囿台池秋草里。矶沙崩，黄鹤游，枯杨风动残鸦起。又不见当时龙战走炎灵23，芦荻灰沉江雾暝24。枝头已叹飞乌鹊25，天边浪说指黄鹤26。鹤去高楼空自存，萋萋芳草属王孙27。只今江上烟波静，楚岫遥趋帝宅尊28。
春游曲
作者：刘绘
朝代：明
体裁：五言律诗

春光九十日，一日莫虚过。雪映疏梅影，风杂早莺歌。兰桡戏雨沼，玉骑踏香莎。名姝调丽曲，飞觞莫厌多。
晓望终南
作者：刘绘
朝代：明
体裁：古风

终南亦何有，白云长英英。层峰亘西来，巍然临咸京。中有太一洞，窈窕清籁生。郁郁古柏飒，关关春鸟鸣。红泉石乳溜，金灶丹光萦。经年鲜人迹，翠窦悬空青。我欲往从之，坎壈不能行。缁尘满周道，蹢躅伤我情。何能奋飞去，翛然学长生。
月季花
作者：刘绘
朝代：明
体裁：五言律诗

绿刺含烟郁，红苞逐月开。朝华抽曲沼，夕蕊压芳台。能斗霜前菊，还迎雪里梅。踏歌春岸上，几度醉金杯。
池上梨花
作者：刘绘
朝代：明
体裁：五言绝句

袅雾香魂暗，凌波素质娇。可怜流雪影，半逐杏烟消。
绿水曲
作者：刘绘
朝代：明
体裁：五言律诗

杏雨红初散，杨烟绿半消。日上金妆丽，风回绣带飘。含情听燕语，泫泪惜花娇。流珰波影里，明月荡轻桡。
赏花送客游江南
作者：刘绘
朝代：明
体裁：五言绝句

喧笑攀花会，悲歌怅别期。明年赏花处，只恐动春思。
送吴祥云赴赵总戎幕
作者：刘绘
朝代：明
体裁：七言律诗

天门昨夜耀龙文，大将横戈正立勋。上谷不传青海箭，渔阳新练水犀军。金笳夜啸楼前月，赤帜朝翻阵外云。远客莫辞千里去，满堂珠履尽迎君。
送王经历之羽林
作者：刘绘
朝代：明
体裁：古风

君不见玉关连日羽书飞，为报骄胡不解围。云沙压塞迷宣府，烽火连营照武威。将军折节延筹策，谋客盱衡论握机。旌旆摇摇出凤京，日光尘色壮君行。玄月飞霜开玉帐，黑山乘月动金钲。长驱已见嫖姚将，画计今传阮瑀名。少年我重孙吴略，常忆临戎度沙漠。跃马生禽老上归，弯弓仰射旄头落。只今送君气转腾，始觉雄心未销铄。我有龙文宝剑名，湛卢欲得单于颈血涂。雪花片片未曾试，把君仗之西击胡。男儿立功岂必上麟阁，不报君仇非丈夫。
为北郭悼亡
作者：刘绩
朝代：明

独坐思芳辰，莺花笑冷春。自从妆阁闭，谁拂镜台尘。
书扇
作者：刘绩
朝代：明

家远绿川长，回舟菡萏香。缓声歌白苧，明月堕横塘。
八月十五日夜泛湖
作者：刘绩
朝代：明

舸舰中流并，琴尊上客同。林泉真有待，洲渚暗相通。雾断山疑画，烟沈水似空。卷帷邀桂月，揽佩结荷风。纤歌凝凤籁，醉舞踏龙宫。杯深知酒圣，词富识文宗。雅会殊难得，高情幸不穷。赋诗聊自奏，不是倚才雄。
分题得帆山夕照送顾大往辽海
作者：刘绩
朝代：明

落景石帆秋，馀红挂树头。斜憎樵笛送，迟赖估樯留。鸦背光犹闪，蜺边綵渐收。依依映征旆，远过驿西楼。
去妇词
作者：刘绩
朝代：明

去妇两眼泪，为君滴平生。一滴致妾意，再滴感君情。三滴眼欲枯，血点淋香缨。不滴堂前花，死株有时荣。不滴阶畔草，苦心展芳萌。请滴桥下水，长煎呜咽声。
双行缠
作者：刘绩
朝代：明

色丝深文罗，持作双行缠。系侬白玉胫，步步作春妍。绣缠合欢带，足底生莲花。自踏君门户，更不由狭斜。
古筑城词
作者：刘绩
朝代：明
体裁：五言绝句

力限秦与胡，筑城为疆界。那知楚汉兵，不在长城外。
听胡琴
作者：刘绩
朝代：明

胡弦轻轧语星星，破入《甘州》便泪零。一种尊前沉醉客，解听争似不曾听。
吴越两山亭
作者：刘绩
朝代：明

危亭面势瞰雄都，词客登临兴倍孤。地拱会稽开古越，江吞罗刹限全吴。黄金谩铸功臣像，红袖终堕霸国图。不为千年独悲怆，眼前人事几樗蒲。
吴越两山亭
作者：刘绩
朝代：明
体裁：七言律诗

危亭面势瞰雄都，词客登临兴倍孤。地拱会稽开古越，江吞罗刹限全吴。黄金谩铸功臣像，红袖终隳霸国图。不为千年独悲怆，眼前人事几樗蒲。
和毛鼎臣闻白西塘卧病之作
作者：刘绩
朝代：明

昔年游宦去乡闾，此日还家胜谪居。垂老厌看炉内药，穷愁还著箧中书。青云有路迢迢隔，白发无情渐渐疏。汉代于今论封禅，长卿多病欲何如。
咏筝雁
作者：刘绩
朝代：明

弦弦相近不相离，入调频将玉手移。最恨曲终人散后，影分行断各参差。
大堤曲
作者：刘绩
朝代：明

春风起大堤，历乱楼前柳。朴头多女儿，解劝襄阳酒。襄阳估客足黄金，百千争买女儿心。茱萸帐薄镫光透，翡翠衾重兰气深。兰气未消镫未灭，合欢交绾丁香结。良宵一刻惜如金，黄金易掷情难歇。前船南商去，后船北商来。不知妆镜匣，今夕为谁开。
子昂万竹图歌
作者：刘绩
朝代：明

凤翿刷云光矗矗，错刀钩锁棱曾玉。谁触江君五十弦，残蛾泣露团秋绿。海飙撼月声玲珑，石烟贴虚幽翠重。澄凝商素排九峰，古潭一夜吟雌龙。
宕妇怨
作者：刘绩
朝代：明

宕子行天涯，行行日云赊。讵知闺中妇，夙昔减容华。忆夫上青山，下车逢狭邪。路遥不可见，拭泪徒怨嗟。慎勿令妇嗟，宕子蚤还家。不应蘼芜草，竟作菖蒲花。
寄内敬
作者：刘绩
朝代：明

一日八九望，每望目屡揩。秋风涨离忧，填塞壮士怀。蹋地地有垠，步天天有涯。如何与子别，三载不一偕。狡狯日日多，淳庞日日乖。出门非无侣，见人心则豺。愿为朱丝绳，与君琴瑟谐。愿为白羽箭，藏君金鞲靫。生结知音朋，死作正直侪。长白山崔崔，辽水清湝湝。人生莫暌离，暌离恨难排。
寄内敬
作者：刘绩
朝代：明

草没龙城不见家，远随毡骑猎平沙。知君五载思乡泪，滴损营前苜蓿花。
寄愚士兄
作者：刘绩
朝代：明

越国盛文献，多士郁如林。况子崇锋颖，馀声夙所钦。明闇虽殊资，趣舍岂异寻。朝游接经毂，夕寝共华衾。朱弦有迭奏，绿醑无孤斟。鄙情忝葭玉，高谊契兰金。合并昔所欢，离索今难任。子居曾城阿，我阻清湖阴。岂无车与楫，川途回且深。仰瞻璚树枝，还顾苍山岑。顾瞻岂不忍，谅子无遐心。眷言怀嘉贶，伫立俟徽音。
征夫词
作者：刘绩
朝代：明

征夫语征妇，死生不可知。欲慰泉下魂，但视褓中儿。
征妇词
作者：刘绩
朝代：明

征妇语征夫，有身当徇国。君为塞下土，妾作山头石。
忆原上人
作者：刘绩
朝代：明
体裁：七言绝句

一两棕鞋八尺藤，广陵行遍又金陵。不知竹雨松风夜，吟对秋山那寺灯。
忆蔡维中
作者：刘绩
朝代：明

璧破珠沈剑掩光，此生无地见中郎。刚留南堰门头月，长为愁人照屋梁。
拟曹子建五游篇题会乩童氏永寿堂
作者：刘绩
朝代：明

俯仰隘九州，思欲凌风翔。讵知蓬莱居，宛在东风傍。流耀敞閟室，倒影笼虚房。方扉荫弱木，圜枢结抟桑。爰有两仙人，伉俪坐中央。被以清霓衣，袭以绛霞裳。扬眉粲玉色，笑语芝兰香。九天降灵气，万象蔼春阳。蟠桃灼其花，珠树弄其芳。初疑郁宵馆，复似太微堂。金童剧西偏，玉女戏东厢。左待白麟脯，右挹玄露浆。奏以养生篇，侑以却老方。永延金石寿，天地同其长。
放歌行
作者：刘绩
朝代：明

铜驼故国风烟惨，谱牒煌煌犹可览。军壁焚烧纪信车，谏台攀折朱云槛。当时圭组盛蝉联，世泽相承五百年。城中甲第连云起，楼上歌钟镇日悬。人生贵贱如翻手，万事纷纶无不有。国步艰难徒扼腕，世情猜忌惟钳口。乱离家业散无遗，环堵萧然隐在兹。门前屡揖经济士，眼底不挂屠沽儿。十载飘零寄他县，懒将衣食看人面。橐里长嗟无酒钱，床头却喜留诗卷。东邻恶少斗鸡回，白璧黄金满屋堆。也知六博无高手，时至君看好采来。
早春寄京师白虚室先生
作者：刘绩
朝代：明

帝城佳气接烟霞，草色芊芊紫陌斜。霁雪未消双凤阙，春风先入五侯家。歌钟暗渡新丰树，游骑晴骄上苑花。独有扬雄才思逸，应传丽句满京华。
春燕词
作者：刘绩
朝代：明

堂前喃喃旧时燕，春社一年来一遍。双双并立语画梁，主家庭榭足风光。侧身来往营旧垒，拂柳冲花还渡水。落英飞絮太悠扬，却逐春泥入窠垒。帘钩乍歇理毛衣，试力引雏高下飞。美人入夜开春宴，惊绕如嗔红烛辉。斗泉废宅今无主，苔藓年年得春雨。
月夜独坐忆钱唐暹师房听施彦昭摘阮
作者：刘绩
朝代：明

忽思吴客四条弦，出谷新莺咽洞泉。一曲醉翁何处听，冬青树底佛堂前。
李迪画芦雁
作者：刘绩
朝代：明

远别胡天趁稻粱，秋风吹断不成行。夜深独宿江南渚，梦怯黄芦叶上霜。
次韵愚士兄壁间留题之作（初闻留大宁，后却从李曹公西征）
作者：刘绩
朝代：明

常共鹪鹩守一枝，忽随搏击过天池。当君仗剑西游日，是我登楼北望时。华岳天青云叶断，葱河风黑雪花垂。白身万里参戎幕，马上题诗最忆谁。
清夜西窗独坐有怀
作者：刘绩
朝代：明

杯罄烛花残，沈沈夜向阑。吟兼邻笛怨，坐怯客毡寒。露蕙虫争缉，风枝鸟畏弹。未能消侠气，时拭剑镡看。
独不见
作者：刘绩
朝代：明

翩翩五花马，脑络黄金羁。去年三月候，送君戍燕支。去时妾别君，赠折杨柳枝。今春柳枝青，游子无回期。褰帷独不见，默坐颦蛾眉。
王山农画梅歌二首
作者：刘绩
朝代：明

玄冥冻律凝阴谷，山魅幽幽吊僵木。谁卷鲛机一尺烟，锟刀碎刻蓝田玉。博罗仙人调小凤，瓦冷霜华不成梦。火熏金兽兰气温，锁窗斜月淡幽痕。水仙骑龙归海宫，玫瑰珠佩迎春风。雾澄天净露娇影，蕊粉染衣香更浓。鲛绡隔梦梨云色，么凤不鸣花脉脉。画角吹残十二楼，湖西晓月涵空白。
王山农画梅歌二首·其一
作者：刘绩
朝代：明

玄冥冻律凝阴谷，山魅幽幽吊僵木。谁卷鲛机一尺烟，锟刀碎刻蓝田玉。博罗仙人调小凤，瓦冷霜华不成梦。火熏金兽兰气温，锁窗斜月淡幽痕。
王山农画梅歌二首·其二
作者：刘绩
朝代：明

水仙骑龙归海宫，玫瑰珠佩迎春风。雾澄天净露娇影，蕊粉染衣香更浓。鲛绡隔梦梨云色，么凤不鸣花脉脉。画角吹残十二楼，湖西晓月涵空白。
画马
作者：刘绩
朝代：明

双驹汗血已班班，蹀躞春风意态间。闻道千金求骏骨，不应龙种在人间。
画马
作者：刘绩
朝代：明

曾蹴交河度黑山，霜蹄飒飒汗斑斑。如今四海无征战，老向春风十二闲。
登黄鹤楼二首·其一
作者：刘绩
朝代：明
体裁：七言律诗

上下江流万里长，山巅楼出际天翔。刚风尽扫世间秽，地气直跻水底凉。云梦指挥分畛陌，蜀吴盱望识舟航。冯夷莫遣风涛恶，飘泊孤臣已断肠。
登黄鹤楼二首·其二
作者：刘绩
朝代：明
体裁：古风

黄鹄矶当江夏口，黄鹄楼因山得名。半空不起尘埃障，千里光闻风雨声。老树毗留知过客，白龙幻化集廛氓。古今共宝崔郎句，独信纷纷驾鹤真。
秋清曲
作者：刘绩
朝代：明

吴纱织雾围香玉，八尺银屏画生绿。睡鸭掞氤惹梦长，重城漏板声相续。西风淅淅吹兰唐，云波微茫连洞房。芙蓉腻脸啼秋露，怨绿愁红俱断肠。交河万里知何处，啁哳金鸡报天曙。玉鬃骏马归不归，含情自折相思树。
经钱塘故址
作者：刘绩
朝代：明

潭潭第宅俯长衢，杏阁桐窗似画图。三十年来陵谷变，耕人犹识旧铜铺。
结客行
作者：刘绩
朝代：明

结客千金尽，酬恩一剑存。羞为狗盗伍，不傍孟尝门。
自题诗本
作者：刘绩
朝代：明
体裁：五言绝句

幼小工刺绣，极知箴线难。秖缘花样古，不耐入时看。
自题诗本
作者：刘绩
朝代：明

幼小工刺绣，极知针线难。只缘花样古，不耐入时看。
舟中望金山
作者：刘绩
朝代：明

绝境浮尘远，穹天积水多。楼台含蜃气，钟鼓动鲸波。岸晓江僧出，沙晴岛鹤过。末由穷胜览，倚棹发狂歌。
莲塘谣
作者：刘绩
朝代：明

叠翠参差水容净，兰芽半吐蒲根冷。
腻极红莲怨脸明，霞绡委坠千重影。
藕肠断处丝暗牵，荷露学珠那得圆。
小姑罗袂拂秋月，镜里红妆只自怜。
《吴歈》响断平桥晚，沟水漾愁愁不浅。
摇荡轻桡泛滟光，银塘鸂鶒双飞远。
莲塘谣
作者：刘绩
朝代：明

叠翠参差水容净，兰芽半吐蒲根冷。腻极红莲怨脸明，霞绡委坠千重影。藕肠断处丝暗牵，荷露学珠那得圆。小姑罗袂拂秋月，镜里红妆只自怜。《吴歈》响断平桥晚，沟水漾愁愁不浅。摇荡轻桡泛滟光，银塘？䳵双飞远。
莲塘谣
作者：刘绩
朝代：明
体裁：古风

叠翠参差水容净，兰芽半吐蒲根冷。腻极红莲怨脸明，霞绡委坠千重影。藕肠断处丝暗牵，荷露学珠那得圆。小姑罗袂拂秋月，镜里红妆只自怜。《吴歈》响断平桥晚，沟水漾愁愁不浅。摇荡轻桡泛滟光，银塘�䳵双飞远。
蓬莱小游仙
作者：刘绩
朝代：明

仙子新从紫海归，酒香浮着五铢衣。卧看白鹿吃瑶草，满地琼云凝不飞。
行路难二首
作者：刘绩
朝代：明

奉君蓬池之鲜鲙，郢水玉色之春醪。百金蟠龙之宝带，五纹翔鸾之翠袍。人生贵贱骨同朽，及时为乐意始豪。盛年一去不再返，勿令心苦形复劳。不见梁王旧池苑，石麟圯壤没蓬蒿。君不见盆中丝，须臾改变朱与绿。男儿重交谊，何为中路多反覆。忆昔感君相与深，白日青天矢寸心。一言忤意成蒂芥，金石之好为消沈。四座且勿叹，听我抚节歌路难。空传管鲍旧时事，古人节槩今人看。落落园中松柏树，几曾霜雪一摧残。
行路难二首·其一
作者：刘绩
朝代：明

奉君蓬池之鲜鲙，郢水玉色之春醪。百金蟠龙之宝带，五纹翔鸾之翠袍。人生贵贱骨同朽，及时为乐意始豪。盛年一去不再返，勿令心苦形复劳。不见梁王旧池苑，石麟圯壤没蓬蒿。
行路难二首·其二
作者：刘绩
朝代：明

君不见盆中丝，须臾改变朱与绿。男儿重交谊，何为中路多反覆。忆昔感君相与深，白日青天矢寸心。一言忤意成蒂芥，金石之好为消沈。四座且勿叹，听我抚节歌路难。空传管鲍旧时事，古人节槩今人看。落落园中松柏树，几曾霜雪一摧残。
赠袁锦衣
作者：刘绩
朝代：明
体裁：七言律诗

少因骁勇调边城，圣主论功特著名。心解豹韬偏识阵，手挥龙剑祇轻生。黑山敌破教传檄，青海军回看洗兵。今日太平身独老，柳营閒坐听春莺。
赠袁锦衣
作者：刘绩
朝代：明

少因骁勇调边城，圣主论功特著名。心解豹韬偏识阵，手挥龙剑祇轻生。黑山敌破教传檄，青海军回看洸兵。今日太平身独老，柳营閒坐听春莺。
越蛾曲
作者：刘绩
朝代：明

薄雾压花春悄悄，娇蛾隔帘香步少。绿云袅娜结双鬟，金虫缀额鸾篦关。长眉扫黛浓如山，花房惟恨一生閒。蜀纸封缄寄心事，泪痕落处红铅腻。南风吹愁扑天地，桂叶迷濛蕙花死。东家燕子飞不归，罗帐晓寒生舞衣。
过柯亭怀内敬
作者：刘绩
朝代：明

生怕柯亭路，扁舟况独行。见人防泪下，不敢问君名。
送友归鄱阳
作者：刘绩
朝代：明

芳草绿尚浅，故园春未残。平生为客惯，今日别君难。短棹吴歈曲，哀弦楚女弹。江花正满眼，且莫下长干。
送叔祖吴中省亲
作者：刘绩
朝代：明

车轮遥遥马蹄速，远客归家不停毂。秋田簇簇禾黍生，绕屋四散牛羊鸣。今朝灵鹊好言语，行人上堂应拜母。四邻八舍具杯盘，日日堂中作歌舞。儿不远行母在宅，养蚕种田多粟帛。却思在外富贵时，何如贫贱不相离。
送周兴化还郡
作者：刘绩
朝代：明

中朝人共说，未见已相知。此别又千里，再逢还几时。雨来崖树暗，风静浪花迟。归到公堂里，停云合赋诗。
送周明德应诏之京师
作者：刘绩
朝代：明

阊门柳条未堪折，只宜相见不相别。人生踪迹各东西，半是车轮与马蹄。把酒送君城北路，晓日鸦啼乌桕树。一声歌罢泪满巾，僮仆催人上塘去。愿为辘轳缠青丝，辘轳可展心不移。男儿出处自有分，与君那得不相离。官家有程行莫缓，后夜相思月还满。
送唐生从军关陜
作者：刘绩
朝代：明

身逐征西将，休歌行路难。鸣弓霜力劲，舞剑雪棱寒。乡泪看花落，边愁纵酒宽。少年曾许国，直拟斩楼兰。
送沙门继彻游京寺
作者：刘绩
朝代：明

芳兰不怨秋，幽桂不媚春。
拂拭片月心，斗薮孤鹤身。
采珠须采蒨，怀玉休怀珉。
当思镜中渌，归濯屐底尘。
送沙门继彻游京寺
作者：刘绩
朝代：明

芳兰不怨秋，幽桂不媚春。拂拭片月心，斗薮孤鹤身。采珠须采蠙，怀玉休怀珉。当思镜中绿，归濯屐底尘。
送王内敬重戍辽左
作者：刘绩
朝代：明

别泪不可忍，杯行到手空。风尘重作客，寒暑易成翁。曙色连关树，秋声起塞鸿。天涯见亲友，还与故园同。
送王廷桂还姑苏
作者：刘绩
朝代：明

王郎入骨爱风雅，自言生长姑苏下。一片清冰映玉壶，判知不是栖栖者。越王台畔偏相逢，握手高谈情颇浓。西陵缓辔吟秋霁，北干衔杯坐日舂。酒酣击节因怀古，壮心磊落嗟谁仵。却笑将军类沐猴，每轻丞相称仓鼠。郎今身世两悠悠，浪迹翻成汗漫游。谁信魏牟偏恋阙，自怜王粲数登楼。故国繁华已凋槁，送君只欲伤怀抱。子胥墓下但白杨，泰伯祠前空绿草。三十男儿宜远图，功名富贵等樗蒲。只须一舸游三泖，莫作扁舟泛五湖。
送王廷桂还姑苏
作者：刘绩
朝代：明

王郎入骨爱风雅，自言生长姑苏下。
一片清冰映玉壶，判知不是栖栖者。
越王台畔偶相逢，握手高谈意颇浓。
西陵缓辔吟秋霁，北瑽西杯坐日舂。
酒酣击节因怀古，壮心磊落嗟谁仵。
却笑将军类沐猴，每轻丞相称仓鼠。
即今身世两悠悠，浪迹翻成汗漫游。
谁信魏牟偏恋阙，自怜王粲数登楼。
故国繁华寂如扫，送君只欲伤怀抱。
子胥墓下但白杨，泰伯祠前空绿草。
三十男儿宜远图，功名富贵等樗蒲。
且须一舸还三泖，莫作扁舟泛五湖。
送陈指挥出海
作者：刘绩
朝代：明

命将出严城，龙骧旧得名。气排山岳重，威镇海波平。天阔金笳迥，风高锦帆轻。鱼鳞耀铠甲，猩血粲斿缨。罴虎狞皆习，蛟虬安不惊。怀柔归圣主，训练集奇兵。营控蛮沙白，旗翻岛日明。遐方勤入贡，昭代慎徂征。蓐食惟加勉，瓜期待次更。悬知凯还日，钲鼓报千程。
送魏仲房往上高省亲
作者：刘绩
朝代：明

新年思定省，理棹别家林。野雪消不尽，春江流正深。伯鱼方学礼，子贱只弹琴。记取临歧处，清言抵赠金。
钱唐怀旧
作者：刘绩
朝代：明

眉易生愁脸易消，一声歌断碧云遥。只今惟有西湖柳，留得残枝似舞腰。
闻唐愚士除翰林侍读却寄
作者：刘绩
朝代：明

看鍊神丹骨已成，新骑云鹤上蓬瀛。山中旧伴头将白，遥瞩非烟想佩声。
阿那瑰
作者：刘绩
朝代：明

夜雪没毡城，闻箛三两声。
漫山是猎火，照着汉家营。
阿那瑰
作者：刘绩
朝代：明

夜雪没毡城，闻箛三两声。漫山是猎火，照著汉家营。
雉子斑
作者：刘绩
朝代：明

雉子斑，雌逐雄。雄啄啄，雌亦同。不能如黄鹄高飞入云去，时复蔽身浅草中。陇头麦穗长一尺，良媒扑朔鼓两翼。逸群隽异勇气张，安能矫性从尔食。延颈挺臆，戛然雄鸣。宁介以死，不驯以生。
静轩为陆生作
作者：刘绩
朝代：明

已于城市远，林径转逶迤。一鸟不鸣处，孤亭独坐时。砌花閒白日，野竹匝清池。每欲相来往，邻人恐未知。
题二姝抚婴图
作者：刘绩
朝代：明

休识流黄罢养蚕，桃根桃叶并清酣。龙绡却暑肌香腻，蝉翼凌风鬓影鬖。常恨画中题豆蔻，谁教窗下种宜男。螽斯合备房中乐，见说如今化已覃。
题宋院人画盘车图
作者：刘绩
朝代：明

大车盘盘牵不住，小车碌碌推还去。上阪下阪日千回，不离太行山侧路。吴盐蜀米塞满箱，乌犍耳湿筋力强。商人重货不畏虎，饭牛夜夜宿车傍。妻孥不须念行旅，橐中有金皆乐土。星餐露栉逐队行，但愿利多无所苦。道傍往来多折轴，谁人肯戒前车覆。
题宋院人画著苔梅
作者：刘绩
朝代：明

浓露洗花骨，苑空劳劳春。绿罽叠仙帔，粉姿疑笑人。画屏罥幽梦，夜苦香不歇。楚竹裂凤膺，恨魄如悬玦。
题西陵送别图送姚进士
作者：刘绩
朝代：明

悠悠复悠悠，风吹江上舟。今朝天色好，送客西陵头。西陵在何许？幂春郊树。搔首望行人，迢迢上京路。京路一千程，官梅照眼明。春风浓似酒，难浣别离情。别离余几日，伫得君消息。折取杏园花，慰我长相忆。相忆梦相仍，高楼只自登。春潮知我意，日夜向西陵。
题西陵送别图送姚进士
作者：刘绩
朝代：明
体裁：古风

悠悠复悠悠，风吹江上舟。今朝天色好，送客西陵头。西陵在何许？羃䍥春郊树。搔首望行人，迢迢上京路。京路一千程，官梅照眼明。春风浓似酒，难浣别离情。别离余几日，伫得君消息。折取杏园花，慰我长相忆。相忆梦相仍，高楼只自登。春潮知我意，日夜向西陵。
居画阁次秋潭韵
作者：刘绳之
朝代：明
体裁：七言律诗

卜筑微分小径阴，山花落果骇飞禽。曾闻野鹤如人瘦，自觉冥鸿得趣深。一簇烟云供远眺，数声鸡犬隔疏林。此地由来可乘兴，何时抛卷足幽寻。
石牛卧水
作者：刘维
朝代：明
体裁：七言绝句

鹧鸪河上放舟游，传说河心卧石牛。凤氏当年驱牧否，浪花萍草共悠悠。
鳌石
作者：刘维
朝代：明
体裁：七言绝句

欲向长江破浪游，暂标天半老春秋。朝暝掩映寒松色，万里风云一望收。
白水丹丘
作者：刘维嵩
朝代：明

节序偏惊大火流，金风瑟瑟桂丛秋。关山是处闻砧杵，河汉遥瞻望斗牛。丹鼎九还云漠漠，飞泉千尺日悠悠。划然长啸浮山外，一曲清歌万籁收。
谒谢南海神登浴日亭
作者：刘维嵩
朝代：明

紫气黄湾洵郁葱，几年斋祓答神功。川光潋滟浮云外，庙貌森严古桧中。独上危亭观浴日，却惊身世似乘风。乾坤万里浑无碍，目极扶桑兴不穷。
次邵二泉公韵二首·其一
作者：刘绶
朝代：明
体裁：七言律诗

黄鹤一去西复东，凭栏谈笑偶相同。凿开江汉洪荒后，留此楼台宇宙中。今古独推崔子句，雌雄难辨楚王风。蘋花洲上烟波渺，欲寄相思奈道穷。
次邵二泉公韵二首·其二
作者：刘绶
朝代：明
体裁：七言律诗

与客登城看古碑，白云芳草正离披。空中楼阁今方见，天下江山此最奇。捶碎以来犹有迹，品题而后似无诗。江城一曲梅花调，试借仙人玉笛吹。
苏幕遮
作者：刘胜
朝代：明

恨桃花，憎柳絮。何事春来，浪逐东风去。邂逅从君花下语。无那情痴，梦里还凝伫。楚台风，巫峡雨。暮暮朝朝，无计重相遇。背处偷弹双玉箸。自笑多情，翻为多情误。
增城流杯石
作者：刘胤昌
朝代：明
体裁：古风

增江有怪石，形容类虎丘。亦可坐千人，而多岩厓幽。曲涧自天成，或云鬼斧修。仰承千丈泉，惊湍变安流。土人不好事，经年罕来游。我行及暮春，风日妍且柔。结伴得数子，大半高阳俦。脱舄坐曲涧，杯盂任所投。欲去忽复往，将沈还能浮。徘徊若就人，想为知己留。观者尽拍手，我意徒夷犹。叹息下山去，空坡驱羊牛。
东山耸翠
作者：刘节
朝代：明
体裁：七言绝句

出郭东林翠色多，琳宫矗矗隐岩阿。当年著屐人何在，花雨楼前一笑歌。
元明宫
作者：刘节
朝代：明
体裁：七言律诗

弱草芊芊卧断碑，残阳脉脉柳条衰。瑶函宝箓今安在，华屋修廊更属谁。孤兔祇看啼故穴，风云那复动灵旗。行人下马谭遗事，惟有苍凉野老知。
南山挹翠
作者：刘节
朝代：明
体裁：五言绝句

花封倚江城，高与南山对。秀色从天开，千古挹环翠。
南山耸秀
作者：刘节
朝代：明
体裁：五言律诗

江北山多秀，江南秀更奇。群峰侵汉拔，孤塔锁烟危。笔耸词峰锐，屏开锦帐垂。我惭韩吏部，一扫万言诗。
吕仙丹井
作者：刘节
朝代：明
体裁：五言绝句

唐家吕进士，传道学神仙。仙丹不在井，今人空汲泉。
嫦娥秋月
作者：刘节
朝代：明
体裁：七言绝句

嫦娥高嶂接蟾宫，秋色云开万里同。我愧当年云步稳，桂花先折一枝红。
宝马腾云
作者：刘节
朝代：明
体裁：五言绝句

渥洼产龙马，一日轻千里。化作山眠云，云开马应起。
巽嶂腾光
作者：刘节
朝代：明
体裁：五言律诗

巽岭开平嶂，犹川此叶祥。棘闱秋振奋，屏石早辉光。气毓真才出，文符泰运昌。青云诸俊秀，从此破天荒。
庾岭红梅
作者：刘节
朝代：明
体裁：七言绝句

岭头初放一枝红，玉骨何人夺化工。澹著绛桃浓著杏，春光散在万花丛。
横浦垂虹
作者：刘节
朝代：明
体裁：七言绝句

长楼百尺水流东，日落霞明映彩虹。题柱仙郎今巳老，祇教人颂济川功。
渡潞江叹
作者：刘节
朝代：明
体裁：古风

山高高，石齿齿，细雨寒风江瀰瀰。黄芽短树啼鹧鸪，岁晚行人行不止。吁嗟乎，平生志愿百不酬，归去来兮吾老矣。
灵岩飞瀑
作者：刘节
朝代：明
体裁：七言绝句

高岩飞雾洒飞泉，恍似银河落九天。日对紫峰吟秀句，诗才李白是天仙。
犹石通川
作者：刘节
朝代：明
体裁：五言律诗

谁以犹名石，鸿庞直到今。泉流穿密窍，云出度轻阴。川水漪漪下，春波泯泯深。朝宗东万里，天激远臣心。
玉枕春云
作者：刘节
朝代：明
体裁：七言绝句

玉峰佳气郁葱葱，叆叇氤氲满太空。四海从龙足云雨，卷舒无迹亦无功。
玉池莲碧
作者：刘节
朝代：明
体裁：七言绝句

碧玉莲花白玉池，天仙标格水仙姿。章江春水高千尺，应与邦人应谶诗。
秀峰文笔
作者：刘节
朝代：明
体裁：五言绝句

云霞灿如笺，秀峰锐如笔。千古中书君，应待词人出。
腾龙结瑞
作者：刘节
朝代：明
体裁：五言律诗

夭矫山蟠结，飞腾势若龙。夜光贪月射，朝气爱云从。文运祯祥兆，英贤灵秀钟。清风祠李相，亭宇倚巃嵷。
苍龙跃浪
作者：刘节
朝代：明
体裁：古风

苍山势如龙，万皱涌叠浪。春雷送霖雨，变化不可状。
西华层峦
作者：刘节
朝代：明
体裁：七言绝句

西岳崚嶒接绛霄，花宫隐约入山椒。逢僧一话归来晚，万壑松风振海潮。
赤壁仙舟
作者：刘节
朝代：明
体裁：七言绝句

丹山仙水一仙舟，锦缆牙樯载月游。欲起东坡重作赋，宛然风景在黄州。
金莲使节
作者：刘节
朝代：明
体裁：七言绝句

官亭北接帝王州，使者传宣出凤楼。两度丹山三度节，老臣何以报宸旒。
飞凤揽辉
作者：刘节
朝代：明
体裁：五言律诗

为爱山如凤，翱翔千仞巅。彩云扶翼起，朝日振毛鲜。百鸟随群岫，碧梧栖紫烟。德辉如可揽，千载照犹川。
园林杂咏
作者：刘芳
朝代：明

百年嗟局舛，三径且徘徊。修竹时披拂，浮云任去来。衰颜凭药裹，蜡屐破莓苔。我本忘机者，轻鸥莫浪猜。捲帘怜雪色，此日忆袁安。篱菊疏还媚，长松拙更寒。凌空孤塔迥，刺眼万峰攒。何得求羊侣，相将把袂看。
园林杂咏·其一
作者：刘芳
朝代：明

百年嗟局舛，三径且徘徊。修竹时披拂，浮云任去来。衰颜凭药裹，蜡屐破莓苔。我本忘机者，轻鸥莫浪猜。
园林杂咏·其二
作者：刘芳
朝代：明

捲帘怜雪色，此日忆袁安。篱菊疏还媚，长松拙更寒。凌空孤塔迥，刺眼万峰攒。何得求羊侣，相将把袂看。
留别余小星
作者：刘芳
朝代：明
体裁：五言律诗

萍踪来古刹，枫亦在山红。意气轻文字，须眉招贱穷。何妨相尔汝，不觉渐西东。岐路一时泪，坚持夜月同。
缺题
作者：刘芳节
朝代：明

纤纤初月上鸦黄，不把双眉斗画长。
素柰忽开西子面，芙蓉不及美人妆。
对题锦字添新恨，闲对幽花识旧香。
欲说春心无所似，池边顾步两鸳鸯。¤
闺情集句四首
作者：刘芳节
朝代：明

绿惨双蛾不自持，晓庭和露折残枝。长疑好事皆虚事，莫遣佳期竟后期。旧曲听来犹有恨，柔肠结尽转相思。遥知更有难忘处，射雉春风得意时。纤纤初月上鸦黄，不把双眉斗画长。素柰忽开西子面，芙蓉不及美人妆。对题锦字添新恨，闲对幽花识旧香。欲说春心无所似，池边顾步两鸳鸯。劈破云鬟金凤凰，梦回馀念属潇湘。徒劳掩袂伤铅粉，但惜流尘暗洞房。两脸酒曛红杏妒，一丛高髻绿云光。妆成只是熏香坐，欲卷珠帘春恨长。旧事凄凉不可听，含红怨绿影亭亭。琴声断续愁兼恨，杯酒留连醉复醒。新睡起来思旧梦，夜香烧罢掩重扃。绿窗璧月移花影，银烛秋光冷画屏。
闺情集句四首·其一
作者：刘芳节
朝代：明

绿惨双蛾不自持，晓庭和露折残枝。长疑好事皆虚事，莫遣佳期竟后期。旧曲听来犹有恨，柔肠结尽转相思。遥知更有难忘处，射雉春风得意时。
闺情集句四首·其三
作者：刘芳节
朝代：明

劈破云鬟金凤凰，梦回馀念属潇湘。徒劳掩袂伤铅粉，但惜流尘暗洞房。两脸酒曛红杏妒，一丛高髻绿云光。妆成只是熏香坐，欲卷珠帘春恨长。
闺情集句四首·其二
作者：刘芳节
朝代：明

纤纤初月上鸦黄，不把双眉斗画长。素柰忽开西子面，芙蓉不及美人妆。对题锦字添新恨，闲对幽花识旧香。欲说春心无所似，池边顾步两鸳鸯。
闺情集句四首·其四
作者：刘芳节
朝代：明

旧事凄凉不可听，含红怨绿影亭亭。琴声断续愁兼恨，杯酒留连醉复醒。新睡起来思旧梦，夜香烧罢掩重扃。绿窗璧月移花影，银烛秋光冷画屏。
听画船梢妇打歌用吴歌体
作者：刘苑华
朝代：明

画船女儿打吴歌，缥缈风烟莎接么。却与桨声相应节，到来只是唤哥哥。
理妆
作者：刘苑华
朝代：明

春来长是为花愁，今日临妆上小楼。自理乌云撩绿鬓，好将时样学苏州。
秋日重游白衣尼庵
作者：刘苑华
朝代：明

黄叶凄风散碧岑，禅关寥寂至于今。侬因爱竹重相访，尼亦看经未可寻。四面短垣浮野色，数声高鸟入空林。闺中暂可停针线，仙梵频闻一洗心。
舟发罗江问侍女
作者：刘苑华
朝代：明

门前瞬息即天涯，刚是辞家便忆家。试问罗江几丫水，送人云里拾春花。
辞姊妹
作者：刘苑华
朝代：明

同作花根叶，复作叶前花。花中七姊妹，并蒂复连丫。盈盈二八月，引蔓如蓬麻。春风时见面，秋月明朱华。一旦离长蔓，袅袅天之涯。北柯恋南条，风飘素云遮。柔条与绿叶，望望长风沙。
蕲水道中
作者：刘若宰
朝代：明
体裁：七言绝句

藤花苈苈水潺潺，无数閒云腕上拈。忽到远山愁阁笔，却横秋色在眉端。
题斗方寺
作者：刘若宰
朝代：明
体裁：七言绝句

何年开辟此山来，巉石凌空喷雨雷。最是白云深妒客，只教烟雾锁寒苔。
上元十三夜
作者：刘英
朝代：明

近喜元宵雪更晴，千门翠竹结高棚。珠帘半卷将团月，玉指初调未合笙。新放华灯连九陌，旧传金钥启重城。少年结伴嬉游去，遮莫鸡声下五更。
与吴西畴西湖饮别
作者：刘英
朝代：明
体裁：七言律诗

有约来登湖上亭，一天诗思集疏棂。东风草色鸥边绿，落日山光鸟外青。红袖舞来花欲笑，银罂倒尽客忘形。抱琴行乐吾侪事，莫待萧萧两鬓星。
十五夜
作者：刘英
朝代：明

一派春深送管弦，九衢灯烛上薰天。风回鳌背星球乱，云散鱼鳞璧月圆。逐阵马翻尘似海，踏歌人盼夜如年。归迟不属金吾禁，争觅遗簪与坠钿。
十四夜
作者：刘英
朝代：明

灯光渐比夜来饶，人海鱼龙混暮潮。月照梅花青琐闼，烟笼杨柳赤阑桥。钿车过去抛珠果，宝骑重来听玉箫。共约更深归及早，大家明日看通宵。
同客过湖
作者：刘英
朝代：明
体裁：七言律诗

山绕重湖寺绕山，天留图画在人寰。路从乌柏林边转，船近王妃塔下湾。岁月祇从华发改，烟波空付白鸥閒。当歌不耐传觞促，独俯寒沙照醉颜。
宝峰僧楼看沈启南画因怀画中诗人存殁
作者：刘英
朝代：明

寻僧重上宝峰楼，对景兴怀不自由。东海伤心诸老散，西湖回首十年游。摩挲旧画题新句，惭愧青山对白头。空负梨花一尊酒，无人共载木兰舟。
春兴
作者：刘英
朝代：明

一天微雨送清明，岁岁逢春不快晴。近水人家多养鸭，依山楼阁早闻莺。子期不用黄金铸，颜驷空嗟白鬓生。惟有东风一尊酒，朝朝相对药阑倾。
暮春陪陈太常西湖宴集
作者：刘英
朝代：明

六桥柳色翠迷津，画舫迟移送酒频。醉眼不知三月暮，赏心又度一年春。莺谐急管催歌板，燕蹴飞花堕舞裀。年少莫将行乐误，坐中半是白头人。
次沈陶庵题石田有竹庄韵
作者：刘英
朝代：明

爱汝东庄多种竹，旁人错认是湘川。敲门僧立秋阴里，避雨猿啼屋角边。最喜谈诗挥白拂，间因憩树濯清泉。相过定与髯张约，同棹轻舟破暝烟。
次韵姚公绶舟中夜话
作者：刘英
朝代：明

银烛楸枰对弈棋，乌丝茧纸更题诗。月明邻舫人眠早，鼓绝江城漏下迟。断饮顿忘犀首乐，放怀偏笑虎头痴。朝来欲别应难别，未了山中笋蕨期。
载酒过湖
作者：刘英
朝代：明

寒食清明次第来，紫苞红萼裹池台。东风似与人商量，最好花教最后开。
载酒过湖
作者：刘英
朝代：明
体裁：七言绝句

船头斗酒配双柑，坐听黄鹂漱晚酣。湖上有山山有寺，人生只合老江南。
雪夜招文永嘉宗儒饮承宗儒和诗再答
作者：刘英
朝代：明

同云漠漠护深斋，兴到从教漏点催。寒色照人知霰集，疏花有喜傍灯开。平生漫说诗千首，一饮还能酒百杯。明日雪晴山满目，更开溪阁待君来。
黄莺儿·樵
作者：刘茹蔬
朝代：明
体裁：曲

结履步山椒。见峰头，日渐高。丁丁伐木声偏好。烟霞市朝。麋鹿侣僚。息肩随处眠芳草。返林皋。入门长叹，谁念买臣劳。
黄莺儿·渔
作者：刘茹蔬
朝代：明
体裁：曲

云破晓江清。驾扁舟，一羽轻。钓竿遥拂珊瑚影。桃源路平。芦洲月明。生涯自叹同萍梗。狎鸥盟。一蓑烟雨，何处觅严陵。
春游田家四景之一
作者：刘荐
朝代：明
体裁：七言绝句

竹篱茅舍两三家，屋外青山绿树遮。行客偶来春已暮，山南山北杜鹃花。
亲耕藉田恭纪
作者：刘荣嗣
朝代：明
体裁：七言律诗

青阳膏土动郊原，玉轪乘时出应门。自古有年歌帝力，于今祈谷荷君恩。西畴柳带宫云煖，上苑花迎稼雨繁。田畯于时占介福，茨梁早已报曾孙。
凭栏
作者：刘荣嗣
朝代：明

高楼秋气正萧森，罢酒凭栏且独吟。
何处吹箫催暮雨，有人孤策倚荒林。
癖如米芾差存石，懒似嵇康并废琴。
早已投闲吾计得，入山何必更求深。
凭阑
作者：刘荣嗣
朝代：明
体裁：七言律诗

高楼秋气正萧森，罢酒凭阑且独吟。何处吹箫催暮雨，有人孤策倚荒林。癖如米芾差存石，懒似嵇康并废琴。早已投閒吾计得，入山何必更求深。
咏雨
作者：刘荣嗣
朝代：明
体裁：五言律诗

冉冉山城近，萧萧碧水隈。浮云直北去，寒色满空来。黄叶辞林急，秋声遇物哀。田家阡陌惯，风雨不曾回。
坐王氏园亭作
作者：刘荣嗣
朝代：明

秋向郊原静处寻，古墙围绕荜门深。迂回窈窕层苔路，青紫丹黄千树林。风定小池开竹影，日中高榭合藤阴。孤琴更在西邻北，遥领清商识隐心。
家兄至
作者：刘荣嗣
朝代：明
体裁：古风

兄弟半年别，相寻屡梦寐。书言春当来，旦暮劳占计。马足已到门，远盼犹天际。宜欢不暇欢，交零涕与泗。须发似曩时，齿缺声音异。喟然感岁华，宁复堪远离。
寄怀张圣标金吾
作者：刘荣嗣
朝代：明

谁将空谷贮闲身，念子悠悠白发新。
调募累年兵愈弱，征输满地国方贫。
可能高卧吟《梁父》，仍恐私忧累杞人。
若问近来朋友事，依然骑马踏京尘。
寄怀聂章羽
作者：刘荣嗣
朝代：明

惆怅天边一雁遥，溯风独立影萧萧。
生平畏事思缄口，近复贪眠懒折腰。
悔不当年安鄙贱，却怜垂老愧渔樵。
岁寒倍忆丘樊好，羡尔身名共寂寥。
怨词
作者：刘荣嗣
朝代：明

吐心在君掌，有何不可见。
妾持此一心，久已荷君盼。
君心不向妾，掌自背君面。
在君反掌间，在妾千古怨。
有感
作者：刘荣嗣
朝代：明

自信何劳与物争，相怜宁暇不平鸣。
多愁每羡人能醉，万事今看梦早惊。
扪舌藏身消永日，随心曝背倚前楹。
静幽亦有山居意，却悔人间著姓名。
甲子除夕
作者：刘荣嗣
朝代：明

双鬓萧萧城一阹，自斟浊酒倍踌躇。
星霜遇景悲时迈，身世闲愁集岁除。
久已逃名安薜荔，渐看偶语禁诗书。
清溪何处桃花渡，欲向花源深处居。
病中杂诗
作者：刘荣嗣
朝代：明
体裁：五言律诗

种蔬聊学圃，断酒欲为僧。抱病官如叶，资身杖倚藤。通宵千里梦，四壁一篝灯。念友增予愧，言归尚未能。
白石庄万都尉园作
作者：刘荣嗣
朝代：明
体裁：五言律诗

仙圃宜秋色，相将恋夕曛。松青新濯雨，槐古旧侵云。竹牖池光合，山楼石翠分。凤箫遗韵在，拟向月中闻。
请室病中咏怀
作者：刘荣嗣
朝代：明

孤灯悄悄发皤皤，严柝声中学养疴。
不尽愁思供伏枕，将残岁月付流波。
桐归爨下能余几，鹤到笼开伤已多。
料理微生无著处，欲将因地问《维摩》。
长相思
作者：刘荣嗣
朝代：明

山悠悠，水悠悠，水远山长湘渚秋，衡阳天尽头。风满舟，雨满舟，细雨斜风生暮愁，谁登江上楼。
题梁太宰雕桥庄
作者：刘荣嗣
朝代：明
体裁：七言律诗

爽气朝来映水滨，天开胜地老元臣。敢忘丹陛非常眷，弥系苍生隐后身。古道犹存花竹静，时贤共拜斗山新。不因多事如今日，始忆当年绿野人。
题画二首·其一
作者：刘荣嗣
朝代：明
体裁：七言绝句

老去登临怯杖藤，好山不上最高层。疏松几树斜阳里，閒看岩前扫叶僧。
题画二首·其二
作者：刘荣嗣
朝代：明
体裁：七言绝句

灌木阴阴溪水斜，溪头鸥鹭浴晴沙。春潮退后风生急，鱼网船梢挂落花。
酒后
作者：刘莅
朝代：明
体裁：七言绝句

洞天昨夜吼蛟龙，吸尽西江未放空。李白刘伶呼不起，酒旗莫再惹东风。
苦热
作者：刘虞夔
朝代：明
体裁：古风

燕山虚传千丈雪，昔乃苦寒今苦热。苦寒尚可禦，苦热安所逃。寒有重裘奥室足自庇，热虽袒裼心烦劳。炎风吹埃沸四野，火云空布日如赭。长安衮衮车马尘，驱驰道路何为者。吾思仙人乃在阆风岑，水晶宫阙琪树林，安得从之御风吟。揽子之袖开我襟，念此已足清人心。吁嗟炎蒸三伏无岁无，发狂大叫胡为乎。
邙山晚眺
作者：刘衍祚
朝代：明
体裁：五言律诗

北望青山郭，崔巍夕景悬。翠云空寂寞，荒陇日芊连。狐兔悲残月，松杉绾墓烟。浮生如薤露，莫为世情牵。
龙门山色
作者：刘衍祚
朝代：明
体裁：五言律诗

阙塞开灵景，苍苍霁霭中。双岩耸峭壁，一水泻长虹。龛列隋唐像，洞传金革风。香山何处所，伫望思无穷。
送郑同夫归豫章分题诗·分题枫桥
作者：刘西村
朝代：明

凉风起蘋末，送子过枫桥。落日闻征雁，空江生暮潮。星沈吴渚阔，云入楚山遥。归去秋堪把，芙蓉叶未凋。
朱石室啸园
作者：刘观光
朝代：明

清时何事羡苏门，长啸悠然道自存。数部鼓吹频送响，六街车马不闻喧。逍遥可续成公赋，箕踞谁同阮籍言。不必攀跻穷半岭，疏林修竹自为园。
题紫阁山房
作者：刘观光
朝代：明

崔巍紫阁高峰寒，苍崖削铁翳云端。环除幽鸟调弦管，绕屋修竹森琅玕。高人抱膝坐长啸，盥栉都忘己侧冠。醉里不知天地小，飒飒临风琴一弹。
过鹤林
作者：刘觐文
朝代：明
体裁：五言律诗

因怀马素迹，引杖出江城。日影穿林冷，风声到竹清。片云閒自散，断宇续无情。倦掩柴扉晚，归来有月明。
许由隐居
作者：刘训
朝代：明
体裁：七言律诗

当年卜筑隐箕山，一点红尘自不关。却老有方清昼永，陶情无虑白云閒。弃瓢林下风生树，洗耳溪边水漾湾。多少考槃栖适者，如君高节邈难攀。
邙山晚眺
作者：刘贽
朝代：明
体裁：五言律诗

郏鄏原周鼎，盘环带洛川。荒丘不尽望，落日总堪怜。百代兴亡感，三生苦乐缘。幻中无幻境，得悟是真诠。
龙门山色
作者：刘贽
朝代：明
体裁：五言律诗

伊水出闷顿，龙门谁凿成。巉岩双阙断，苍翠四时更。滩意识宗海，山光欲近城。粤瞻吾幸迩，日日看云生。
咏陈叔阳际槎轩
作者：刘迁
朝代：明

陈生生平好古书，日手一编坐庭除。八索九丘披未艾，海内人称老蠹鱼。陈生生平怀素心，素心耿耿托孤琴。时开绿绮鼓雅操，冷热高飞太古音。谢却烦尘爱漱盥，诛茆结屋临河畔。沧波澄澄芙蓉鲜，鸥鹭翩翩云影乱。孤清厌世作蜉蝣，日日河边看水流。安得仙槎傍精舍，我亦乘之过斗牛。非兰非蕙香欲浮，不日不夜光盈眸。天孙衣我凤文锦，列仙骑我双龙驺。丹砂玉屑作珍馐，琼台宝树恣遨游。忽忘人间乐马忧，一任尘寰春与秋。
虫灾诗
作者：刘迁
朝代：明

夙夜徵车发，侵晓近田庐。举手问田夫，今岁田何如？田夫前致语，虫食已无余。嗟我同妇子，黾勉事新畬。三月谷方贵，不食种污菹。五月常挥汗，称贷自耘锄。七月禾苗起，穰穰望满车。忽遭此虫食，昔望今已虚。何以供赋税，何以为糇糈？妻孥恐不保，谁能守归闾？凄凉语不绝，策马入邱墟。谷叶尽委地，惟有穗疏疏。虫食犹不已，蔓延及草苴。无能畀炎火，捉虫强吞诸。与其害民命，无宁且食余。田夫视亦叹，与之共欷歔。殷勤嘱田夫，莫为秋作沮。露白已八月，虫死金风嘘。努力崇勤俭，糗饭更草茹。藨蓘有丰年，不必苦踌躇。
夏日东庄杂诗
作者：刘逴
朝代：明
体裁：五言律诗

避河巢此地，形势俯烟霞。常坐垂门柳，遥看近水家。马牛连晓径，鸡鹜散晴沙。冈上犹言热，城阴看藕花。
帝京谣·其一
作者：刘逴
朝代：明
体裁：乐府曲辞

山自城西入海头，龙蟠遥障凤皇楼。兵屯开府车书会，尽在燕云十六州。
帝京谣·其二
作者：刘逴
朝代：明
体裁：乐府曲辞

袅袅垂杨荫玉河，锦鳞无数戏清波。光风细落晴烟动，日有行人击壤歌。
洧上
作者：刘逴
朝代：明
体裁：六言诗

鹊逐玄蝉上下，鱼随花鸭沉浮。问道尘中车马，何如此地消忧。
要屯铺西境
作者：刘逴
朝代：明
体裁：五言绝句

避水行西境，豆中僻径斜。炊烟林内起，深处有田家。
许昌客舍雨
作者：刘逴
朝代：明
体裁：五言律诗

西风吹暮雨，客舍净埃氛。捎户斜斜急，滴阶细细分。山迷浮野雾，城入度溪云。已近重阳日，黄花隔院闻。
闹店雨中
作者：刘逴
朝代：明
体裁：五言绝句

牧童望远近，逐草白云隈。细雨牛羊外，村边蓑笠来。
集李句
作者：刘逴
朝代：明
体裁：七言绝句

安石东山三十春，逢时吐气思经纶。丈夫未可轻年少，我辈岂是蓬蒿人。
首夏东庄
作者：刘逴
朝代：明
体裁：五言律诗

隍水城根阔，楼阴镜上浮。鸟窥杨柳下，鱼拨芰荷游。濯足凉云落，垂纶晓月留。何须山简乐，日醉习池头。
高村晓发呈同旅
作者：刘逴
朝代：明
体裁：五言律诗

危桥徐度马，村口曙光分。石势迎河立，滩声隔路闻。莺迁明晓月，山小失春云。谈谑长亭外，途穷赖有君。
寄柬学徒闽抚袁季友蜀参顾尚实
作者：刘道亨
朝代：明
体裁：五言律诗

河汾诸弟子，跄济早升堂。远道民夷杂，勤思抚驭方。位高心合下，禄厚报难偿。盼得归来日，村翁冢木苍。
昭烈墓
作者：刘道开
朝代：明
体裁：古风

锦官城外高坟起，万里桥边路迤逦。行人下马遥瞻拜，此是汉家贤天子。脐然未熄炎精微，四海英雄争奋飞。楼桑皇孙有大度，羽翼得人头角巍。高才捷足蔚如云，九州各姓成瓜分。东奔西走无宁处，唯有曹瞒识使君。南阳唤起真龙卧，数应昌期王者佐。中原难竞且收川，颠沛流离信义播。边腹俱输顾一角，国手高棋仅此著。当涂已筑受禅台，武担何得更推却。受命之年帝已老，中道崩殂亦同夭。孤儿幸可托宗臣，百姓哀如丧妣考。弓剑藏来千百秋，从无樵采犯松楸。白日不许牛羊牧，夜深亦少狐兔游。君不见公孙跃马归乌有，悍骨知他何处朽。又不见李雄王建多珠玉，麒麟古冢无踪迹。谁似君王百代思，鬼神呵护无尽时。只今祠庙多零落，犹有人寻三绝碑。
锦城篇
作者：刘道开
朝代：明
体裁：古风

二十四城芙蓉花，锦官自昔称繁华。灵关玉垒古天府，石郭金城旧帝家。原隰坟衍望弥博，水陆所凑兼六合。三秋禾黍美油油，万顷粳稻纷漠漠。其中物力自然饶，将鱼代米桂充樵。旁挺龙目侧生荔，丰者绿荑蕃丹椒。一色苍松四十里，东瞻北眺无边际。昔称蓊郁千山峰，今散秾阴周道底。琳宫梵刹遥相望，昭觉青羊擅闳壮。锁江桥卧白沙边，回澜塔矗青云上。二九通门方轨途，王宫可拟承明庐。延阁缥缈面华阙，玉题璀璨映金铺。亦有甲第当衢矗，修庑长廊连比屋。堂抚琴瑟韵清幽，门施棨戟威严肃。市廛所会万商渊，货赂山积罗巨千。橦华布杂桄榔面，文君锦间薛涛笺。都人士女竞鲜丽，袨服靓妆饰珠翠。王孙公子惯骄奢，并辔联镳恣游戏。吉辰良宴集嘉宾，坐列尊垒肴核陈。清醥紫鳞飞羽爵，巴姬汉女弄瑶筝。邛蜀之豪时来往，养交都邑结俦党。家藏金穴户铜山，出则叠骑归百两。孝陵爱子始封王，礼乐诗书垂泽长。时移世易风俗坏，悍宗劣宦决堤防。淳朴散尽惟佻巧，刻薄凶狂争说好。衣服诡异饮食流，先辈典型委粪草。人事酿成百六菑，长蛇封豕自东来。金汤险隘指弹破，铁瓮名城靴趯开。藩府腊金缄縢守，同劫乌纱皆木偶。琉璃刀下血有声，成都市上人无首。一贼称尊亿兆愁，鼎镬刀砧阅两秋。已见故宫鞠茂草，可怜枯骨成山丘。我来含泪复何言，故交殄绝无一存。诛荆剪棘支茆屋，未到黄昏鬼打门。虽然天厌生民恶，谴罚不应如此虐。累朝缔构化灰尘，历代滋培馀瓦砾。若将医国比医病，纵有扁卢难下药。已焉哉，归去来。露冷铜驼泣，春深杜宇哀。要还井络坤维旧，除是蚕丛鱼凫才。
寄书儿曹修葺山居
作者：刘遵宪
朝代：明
体裁：五言律诗

自悔出山误，由来归梦频。每看客邱月，偏忆故园春。鸣鸟惊时变，荒丛著雨新。可怜湖石畔，只少白头人。
雪中登楼望湖上和士亨作
作者：刘邦彦
朝代：明

寒封林树玉槎芽，银海摇光眩欲花。清晓蹇驴湖上去，寻梅迷却路三叉。凤山西下雪模糊，琪树琼林接故都。寒勒老梅香不放，欲搥羯鼓倩花奴。小阁青灯对榻悬，敌寒沽酒不论钱。夜深拥被清无寐，起掉坡仙药玉船。玉堂学士擅风骚，扫雪烹茶趣自高。留得平生忠节在，不惭金帐饮羊羔。刘郎才力近来多，不数扬州水部何。白雪调高成绝唱，郢人从此愧赓歌。
雪中登楼望湖上和士亨作·其一
作者：刘邦彦
朝代：明
体裁：七言绝句

寒封林树玉槎芽，银海摇光眩欲花。清晓蹇驴湖上去，寻梅迷却路三叉。
雪中登楼望湖上和士亨作·其三
作者：刘邦彦
朝代：明
体裁：七言绝句

小阁青灯对榻悬，敌寒沽酒不论钱。夜深拥被清无寐，起掉坡仙药玉船。
雪中登楼望湖上和士亨作·其二
作者：刘邦彦
朝代：明
体裁：七言绝句

凤山西下雪模糊，琪树琼林接故都。寒勒老梅香不放，欲搥羯鼓倩花奴。
雪中登楼望湖上和士亨作·其五
作者：刘邦彦
朝代：明
体裁：七言绝句

刘郎才力近来多，不数扬州水部何。白雪调高成绝唱，郢人从此愧赓歌。
雪中登楼望湖上和士亨作·其四
作者：刘邦彦
朝代：明
体裁：七言绝句

玉堂学士擅风骚，扫雪烹茶趣自高。留得平生忠节在，不惭金帐饮羊羔。
同无涯大复待月次韵
作者：刘鈗
朝代：明
体裁：七言律诗

一笑留君未尽欢，试呼明月此凭栏。岂应银汉遥相隔，正恐琼楼不奈寒。青眼百年知己在，枯桐何处赏音难。莫惭草阁荒凉甚，多少明珠照笔端。
谒洪公祠有感
作者：刘钦翼
朝代：明

孤忠谁与简遗编，欲写心碑句未便。日落狐眠蝴蝶冢，月高猿啸杜鹃天。血飞断岸应成碧，气咽残潮半带烟。一自身名归海鹤，千秋功过夕阳前。
登恒山
作者：刘钦顺
朝代：明
体裁：古风

高明并日月，内外联华夷。风霆时呼吸，昴毕有光辉。五岳目尊大，两间孤撑持。虞夏崇秩祀，幽并固旧基。茂林禽鸟乐，前村樵牧知。磅礡列汉郡，蹲踞壮帝畿。蛇表将军阵，石傍帝王飞。瑶草四时色，绮树万年枝。阴晴送远目，今古付屈卮。梵宫得遗璧，仙台閒敲棋。扪英解含笑，啜芳可疗饥。何当谢尘鞅，攀蹑上云梯。
夜泊流河
作者：刘铉
朝代：明

静海南来百里过，驿亭官舫是流河。帆樯遥见悬灯日，时听烟中发棹歌。
宁昌言万玉清秋图
作者：刘铉
朝代：明
体裁：古风

宁公在昔称时贤，头颅半白归园田。老怀淡泊爱幽雅，高居别筑临同川。数亩园林占清胜，四时景物誇奇妍。宾从日盈北海座，琴尊晚载南湖船。一朝陵谷那知变，废尽东南旧庭院。扶疏修行为谁青？零落芙蓉不成片。繁华事往今已休，东床老去怀旧游。陶令宅边松尚在，习家池上水空流。六十年来驹过隙，挽仰之间已陈迹。画图寂寞久无闻，流落人间匪朝夕。客从何处远持来？佳致依然不殊昔。梦回昨夜到松陵，钟断长桥月初白。
少年游（戏友人与女客对棋）
作者：刘铉
朝代：明
体裁：词

石榴花下薄罗衣。睡起却寻棋。未省高低，被伊春笋，拈了白玻璃。
钏脱钗斜浑不省，意重子声迟。对面痴心，只愁必局，肠断欲输时。
桃花双鹊图
作者：刘铉
朝代：明

双鹊何处声查查，夭桃一树红蒸霞。美人忽听心自喜，卷帘遥对启窗纱。恐惊枝上鸟，未折枝上花。花任啄残应不惜，早教归信来天涯。
琼花歌
作者：刘铉
朝代：明
体裁：古风

我闻此地琼花栽，我来不见琼花开。种花道士今何处，斜阳细雨空荒台。无双艳色本仙种，香车绛节曾徘徊。百年寂寂观门闭，几度春风吹绿苔。杨柳堤前芍药圃，自经乱废惟蒿莱。行人过此莫叹惜，满地漫漫荠花白。
送杜亚卿赴南京
作者：刘铉
朝代：明

一樽倾罢雨潇潇，客思离情总不消。廿载禁林同侍讲，五更青琐共趋朝。西风鸿雁南归急，落日云烟北望遥。此际送君无限意，疏疏杨柳玉河桥。
题叔明灵石草堂图
作者：刘铉
朝代：明
体裁：五言律诗

坐深残醉醒，帘捲草堂开。拥坐千峰出，横空一鹤来。晚风松落子，时雨石生苔。却忆山中客，披图日几回。
题曹云西山水
作者：刘铉
朝代：明
体裁：七言绝句

碧云消尽好山多，茆屋春深长薜萝。行处听来心自惬，野禽啼罢野樵歌。
题沈孟渊所藏王叔明竹二首
作者：刘铉
朝代：明

风露生寒夜若何，月高山馆觉秋多。湘灵正作南归梦，莫向江头唱楚歌。烟雨苕溪忆旧游，画图遗墨见风流。不知黄鹤飞归后，又是山中几度秋？
题沈孟渊所藏王叔明竹（二首）
作者：刘铉
朝代：明

烟雨苕溪忆旧游，画图遗墨见风流。不知黄鹤飞归后，又是山中几度秋？
题沈孟渊所藏王叔明竹（二首）
作者：刘铉
朝代：明

风露生寒夜若何，月高山馆觉秋多。湘灵正作南归梦，莫向江头唱楚歌。
南山钓台
作者：刘铭
朝代：明

节彼南山枕碧流，苍松怪石不胜幽。半竿落日孤村晚，一笠清风两岸秋。横足无心加帝腹，终身自分挂羊裘。忆从皓首鹰扬去，更有何人下直钩。
题何仙姑祠
作者：刘铭
朝代：明

不隔尘寰咫尺间，谁知城市有仙山。化成云母长生乐，驻得仙姑不老颜。明月凤台千古在，青霄鹤驾几时还。洞门深锁香风软，满地松花白昼闲。
龟峰秋色
作者：刘铭
朝代：明

龟峰高上几盘桓，暇日登临眼界宽。万叠苍峦堆紫翠，一江新水澈清寒。萧萧落木西风急，点点归鸦夕照残。遐想龙山只如此，凭谁写作画图看。
和徐东滨
作者：刘锐
朝代：明
体裁：五言律诗

何处幽栖好，城西有茂林。山来当户翠，竹长隔墙阴。哺子飞梁燕，窥鱼下水禽。闭门无所事，赤日任流金。
秋暮
作者：刘锐
朝代：明
体裁：五言律诗

岁事关心切，金商忽整鞭。菊开霜信后，秋尽雨声边。晚瓮醅新秫，寒衣贴旧绵。闭门无俗事，诗句送残年。
纳凉闻警感怀
作者：刘锐
朝代：明
体裁：五言律诗

地僻喧嚣寂，风烟隔翠微。月明孤角语，林静数萤飞。塞北仍严武，江南乍解围。幽栖何处稳，涕泗欲沾衣。
胥溪
作者：刘锐
朝代：明
体裁：五言律诗

小筑耽幽性，门前水一湾。舟轻同鹤载，人老共鸥閒。钓弄波间月，诗成槛外山。客来忘尔我，送不到柴关。
苦雨
作者：刘锐
朝代：明
体裁：五言律诗

九十春过半，深寒犹絮衣。海翻高浪入，风带湿云飞。幽意频看野，诗愁独掩扉。欲将携钓兴，江上问渔矶。
过山家
作者：刘锐
朝代：明
体裁：五言律诗

幽踪何所适，来访野人家。藤老高悬树，溪清浅见沙。饭牛歌白石，养鹤长丹砂。渺渺乾坤里，吾生岂有涯。
雨霁同邻翁过田家
作者：刘锐
朝代：明
体裁：七言律诗

林外晴岚散晚霞，偶因雨霁到田家。吴蚕出火桑成椹，布谷催耕麦作花。流水小桥通钓艇，矮篱茅屋碍巾纱。村翁款客偏淳朴，瓦缶清泉为煮茶。
武夷山中诸佳处短咏不尽复为长篇然亦粗志其概未穷九曲之胜也
作者：刘镳
朝代：明
体裁：古风

海内名山纷莫数，武夷奇观不可遇。华峰岱麓势雄强，雁荡匡庐亦虚誉。春初鼓棹问幔亭，早见桃开红满路。万年宫祖武夷君，汉祀乾鱼义何据。舣舟先上大王顶，一曲气概此峰具。玉女烟鬟绝可怜，对镜妆成默无语。小藏岩插架壑船，大藏金鸡振赤羽。洞穴高高不可攀，虹桥吹散渺难度。卧龙潭水碧澄波，仙床疑有仙灵聚。升日峰侧金井涧，翠竹红蕉俨悬圃。钓台径出小九曲，晦翁笔墨惊鸾翥。四曲湾头御茶园，荒芜但有仙泉注。平林渡口大隐屏，精舍犹留旧茶树。屏边上下两云窝，连梯接笋猿愁步。盘折接连大隐巅，一二石室鍊师住。晚对幽奇坐赏迟，激声似听铁笛吐。天游宛转入青冥，万丈悬龙飞瀑布。一览高台试振衣，三十六峰眼底措。小桃源果类桃源，更衣平豁饶佳趣。城高西入桃源洞，百花庄上堪沿溯。笋洲八曲拟淇澳，清溪如练飞白鹭。聘君草堂已丘墟，灵峰苍翠还如故。遥望霞洲散夕霞，舟子春寒怯日暮。棹歌仍过众峰边，速童沽酒星村渡。
元旦后二日过香溪洞
作者：刘阁
朝代：明
体裁：七言律诗

传说香溪信有仙，公馀一访水潺潺。棋残柯烂枰犹在，树老崖空鹤更还。碍路白云风扫尽，当天红日昼清閒。登临谩说飞升好，谁植纲常宇宙间。
过宿州
作者：刘隅
朝代：明
体裁：五言律诗

忆昔乘轺过，霜飞楚甸清。十年频去国，此日重含情。浦树浮烟远，河流入海平。山川望不极，春草遍王程。
碧落洞
作者：刘震
朝代：明

浈阳多胜概，碧落冠南州。石刻贤人咏，岩栖仙隐幽。须知为福地，何用觅瀛洲。葛令烧丹处，扪萝到上头。
乐静为谢庭循赋
作者：刘韶
朝代：明
体裁：古风

至理本虚寂，真源抱冲素。若人事幽讨，贞心随所寓。离家雁宕云，听莺上林树。朝阳射笔劄，清风生禁禦。得意偶自适，玄静复谁语？乡心越上山，诗梦青原句。幽禽啼翠岑，岩花泫朝露。欲结静中邻，山深云碧处。
王孟端画为吴世馨作
作者：刘韶
朝代：明

西风萧萧芦叶黄，烟波万顷莼鲈乡。延陵季子几年别，梦中归鬓点吴霜。凤凰池上青云客，每写沧洲只盈尺。长空一色枫叶丹，老雁群翔秋月白。城东官舍少人过，枕前昨夜秋意多。篝灯起坐不能寐，手拂苍苔牵女萝。黄金筑台天际起，遥望江南数千里。归心便欲付微茫，并刀休剪吴淞水。
酌大悲阁
作者：刘馀泽
朝代：明
体裁：七言律诗

崚层珠阁俯长空，徙倚朱栏御晓风。恒岳天高烟树外，滹沱光落雨花中。一时宦迹忘浓淡，片语襌心了异同。莫向尊前惜沉醉，缁尘分手又西东。
登东华
作者：刘髦
朝代：明
体裁：七言绝句

层楼华构郁崔嵬，隔水红尘昼不来。铁笛一声天外响，月明疑是吕仙回。
咏良知答章叔心二首
作者：刘魁
朝代：明
体裁：七言律诗

人人具有此良知，致此方为是近思。心有未安真是恻，过而能改岂容私。无声无臭天然赋，惟一惟精自得师。夫妇虽愚可以与，圣门何以特言之。
咏良知答章叔心次韵二首·其一
作者：刘魁
朝代：明
体裁：七言律诗

人人具有此良知，这点良知不用思。是是非非原有觉，停停当当本无私。独能戒惧方为致，教谓明诚即是师。坐起咏歌皆在此，自昭明德更何之。
寄观庵兄长
作者：刘魁
朝代：明
体裁：七言律诗

奉别吾兄又二年，独怜南北各风烟。囚居可是功名累，儿戏真同傀儡牵。姜被田荆时在念，庄椿窦桂古称贤。平生也爱淇园竹，晚节如何敢不坚。
答斛山论·其一
作者：刘魁
朝代：明
体裁：五言律诗

每领无言教，殊闻有觉天。观摩真受益，默识信非禅。正直刚柔克，危微精一传。古人维此学，君亦庶几焉。
答斛山论·其二
作者：刘魁
朝代：明
体裁：五言律诗

司马坐忘论，伊川谓坐驰。多言非所贵，主静是吾师。四勿真由己，八条只致知。此关若不守，伥伥欲何之。
十四夜
作者：刘鸣世
朝代：明

月近中秋夜有辉，幽人恋月卧迟迟。及时光景宁须满，明日阴晴未可期。清影一帘金琐碎，喨声何处玉参差。倚阑无限怀人意，都在庭前桂树枝。
厓门怀古
作者：刘鸣世
朝代：明

百战乾坤去已休，夕阳残垒见荒邱。潮痕隐隐犹含恨，山色冥冥尚带愁。三字狱中亡宝鼎，半閒亭上覆金瓯。可堪极目思量处，枫叶芦花两岸秋。
宿黄鸣谷鸣山洞
作者：刘鸣世
朝代：明

山中春日好，好处客尘稀。嫩草媚阶绿，流莺绕树飞。穿松花落帽，拾蕨雾沾衣。不断撩人目，晴烟下翠微。
游圭峰
作者：刘鸣世
朝代：明

风急残钟断，山遥古寺微。正堪松树下，卧看晚云飞。击石试新茗，弹棋掩竹扉。斜阳烟火绝，鸟道一僧归。
游廓然楼
作者：刘鸣世
朝代：明

石头楼阁倚晴空，飘缈遥峰紫翠重。谁挟飞仙三岛去，独留真迹断云封。依微雁影迷苍渚，欸乃渔歌起夕舂。日落长沙秋色远，扁舟乘兴采芙蓉。
秋日登圭峰瀑布岩
作者：刘鸣世
朝代：明

此景仙源石洞幽，潺湲岩壑韵悠悠。黄花两岸笑人懒，野鸟数声唤客游。坡上松涛鸣复隐，林间霜叶坠还留。凭高一望天涯阔，万顷江山总是秋。
题飞来寺
作者：刘鸣世
朝代：明

曲曲江流带峡湾，昔人乘此住名山。六朝台榭兴亡后，百粤山河指顾间。林下鸟啼游客醉，竹边花落老僧閒。登临欲上和烟洞，无奈猿声泣玉环。
九日友人招游海月岩因病阻往
作者：刘鸿渐
朝代：明

十里嗟留滞，蒹葭各一方。不眠时问夜，多病过重阳。海月悬何处，溪山梦自长。有怀烟雨外，愁对菊花黄。
古意
作者：刘鸿渐
朝代：明

自居戍交河，两见霜风逼。妾住燕山南，君住燕山北。欲寄征人衣，茫茫路何极。纤手理素书，涕泗时沾臆。愿持千里心，托此孤鸿翼。
宋行朝
作者：刘鸿渐
朝代：明

海上崎岖度浅湾，宋家遗迹绿芜间。西边不见銮舆返，行殿犹存在蔚山。
宝剑篇送及门陈国是方遂千北上
作者：刘鸿渐
朝代：明

我有宝剑火之精，衔英蓄颖不可名。千金不受邯郸侠，室中夜夜作龙鸣。汝今挟策见天子，并辔相遇颜色喜。二月春风满上林，无数杏花迎结绮。此日分携欲赠君，腰间解去七星文。宝燄千芒铄白日，金光一闪凌青云。我初铸之良不易，风胡欧冶倾能事。至今在匣四十年，拂拭摩挲犹未试。蹉跎常恐成铅刀，赤山百鍊徒为劳。神物逢人有时在，汝行佩此雷应号。君不见丰城双剑无人识，紫气直冲斗牛侧。天生华焕一朝来，石函百尺泉阿出。莫誇切玉锷如霜，匣中惜此莲花铓。乘时早得及锋试，云霄伫见蛟龙翔。
杂诗
作者：刘鸿渐
朝代：明

斋居积阴晦，馀寒生我衣。新霜斗朔风，微雨翳朝晞。庭荒绝来躅，惄然怀素徽。鸣雁何翛翛，天际恣北飞。而我无羽翼，安土聊乐饥。流光不暇易，搔首叹熹微。园林霜雪后，万物蔼春阳。芳茸绿渐深，嘉荫翠滋长。茁者日以壮，韶华焉久尝。二曜经天涂，驱驰不敢康。天行有常便，努力安可忘。方刚当爱惜，吾衰亦慨慷。
杂诗·其一
作者：刘鸿渐
朝代：明

斋居积阴晦，馀寒生我衣。新霜斗朔风，微雨翳朝晞。庭荒绝来躅，惄然怀素徽。鸣雁何翛翛，天际恣北飞。而我无羽翼，安土聊乐饥。流光不暇易，搔首叹熹微。
杂诗·其二
作者：刘鸿渐
朝代：明

园林霜雪后，万物蔼春阳。芳茸绿渐深，嘉荫翠滋长。茁者日以壮，韶华焉久尝。二曜经天涂，驱驰不敢康。天行有常便，努力安可忘。方刚当爱惜，吾衰亦慨慷。
江亭晚眺
作者：刘鸿渐
朝代：明

地迥天全入，亭高景易斜。山城秋纳月，江树晚流霞。罢钓偶移石，开樽时傍花。醉来忘去住，归路莫言赊。
海月岩
作者：刘鸿渐
朝代：明

五岭之南来海月，古崖峍屼出斜西。凭空一眺众山小，跨磴百折苍天低。悬岩石迸穴蛟出，巨浸涛翻春树迷。曾对苍茫发狂啸，飘然骑马归鸡栖。
秋夜怀翟起野卫勉斋
作者：刘鸿渐
朝代：明

幽栖几度悲摇落，一望谯城思转赊。作客情怀空紫蕨，怀人心绪正黄花。暮云斗酒悬孤阁，明月清砧散万家。想到襟期陶谢远，清霜满目落蒹葭。
西城赠别
作者：刘鸿渐
朝代：明

入夏薰风花自开，斜风细雨共登台。云移塔影凌霄下，月落城阴返照来。四海风尘双短鬓，百年天地一孤垒。由来世路多萍合，为尔临高首重回。
读书
作者：刘鸿渐
朝代：明

城郭淡无役，书签颇自娱。不知天下事，且作古人徒。岁月词章老，风尘志气孤。名山如可托，蓑笠谢江湖。
过卫勉斋
作者：刘鸿渐
朝代：明

客中无访处，访即到君边。韭薤山家饭，莺花谷雨天。交情贫可久，酒兴老弥颠。话到苍凉后，归途落月前。
饮周剑云盂山草堂
作者：刘鸿渐
朝代：明

朝晖南国静山家，山色骈连百堞斜。长醉久拌千榼酒，良辰分付四时花。云光倒映池头月，海色晴生阁外霞。城市不妨有丘壑，与君吟望向星槎。
龙潭峡夜泛
作者：刘鸿渐
朝代：明

一火摇斜港，双桡溯远流。犬孤遥吠水，虫冷细吟秋。碧汉微云养，澄潭落月幽。露寒真不厌，客梦已随鸥。
凌高亭·其一
作者：刘鸿训
朝代：明
体裁：五言绝句

何日孤桐梦，飘然遂此寻。悬灵通地脉，委洞见天心。
凌高亭·其二
作者：刘鸿训
朝代：明
体裁：五言绝句

黛色栖瑶岛，空华落玉林。泠泠如有会，潇洒绝尘襟。
七帙咏
作者：刘麟
朝代：明

我生忽忽逢稀年，回看故路如飞湍。点检同生多变迁，高冢垒垒成古阡。入山结屋招聃篯，丹诀久昧无真传。欠伸偶作邯郸眠，鹤背飘摇牛女边。八洞高张无一仙，问之皆称元节贤。邀趋玉帝鸳班联，觉来蒿榻生寒烟。暮捲西风梁月悬，南国诸公修白莲。贵游清福能兼全，有书切勿言归田，上天下天皆杳然。
三月十日饮半溪家
作者：刘麟
朝代：明

长幼鱼鱼鼓枻来，正愁春尽拟登台。尧夫玩易图南睡，说梦逢痴亦怪哉。
上兴别墅答李空同学宪四首
作者：刘麟
朝代：明

当年事事欲探奇，老大无成只旧时。卧隐空山朝倦起，却囊棋子谢人诗。坐深杨柳水边枝，似懒都忘是昔时。寄得诗来如对语，不知雷电满龙池。孤坐岩扉意若何，澄清万象合天多。神明不逐诸魔散，玉露光风转至和。玉露光风有至和，道人何物竟蹉跎。如颜尚恨违三月，似孟还须集义多。
上兴别墅答李空同学宪四首·其一
作者：刘麟
朝代：明

当年事事欲探奇，老大无成只旧时。卧隐空山朝倦起，却囊棋子谢人诗。
上兴别墅答李空同学宪四首·其三
作者：刘麟
朝代：明

孤坐岩扉意若何，澄清万象合天多。神明不逐诸魔散，玉露光风转至和。
上兴别墅答李空同学宪四首·其二
作者：刘麟
朝代：明

坐深杨柳水边枝，似懒都忘是昔时。寄得诗来如对语，不知雷电满龙池。
上兴别墅答李空同学宪四首·其四
作者：刘麟
朝代：明

玉露光风有至和，道人何物竟蹉跎。如颜尚恨违三月，似孟还须集义多。
与吴甘泉
作者：刘麟
朝代：明

六月凄其万木彫，斧斤斩伐皆柔条。蚩尤怒触天柱摇，十日并出天无霄。援弓力射九已消，一阳独运亨以昭。击壤老子兴歌谣，才思涌发如江潮。吾闻古帝称唐尧，治功巍巍德泽饶。许由在下贫无瓢，甘心寂寞难为招。夔龙稷契苟已足，吁谟岂必须刍荛。
与吴甘泉三首
作者：刘麟
朝代：明

抱病多沉思，开怀喜奉君。黄花雨外夕，白发社中人。酒泛诸峰绿，诗传五字新。鸺鹠忽不语，幽赏向谁论。重阳不风雨，芳宴更逢君。采菊年年节，登高处处人。病与山形瘦，愁随鹤发新。鸣丝间清吹，向晚为谁论。自家五湖上，弄水辄忘归。落日看蓬鬓，临风浣故衣。食贫随自省，传病见官稀。舍比林和静，寒梅对掩扉。
与吴甘泉三首·其一
作者：刘麟
朝代：明

抱病多沉思，开怀喜奉君。黄花雨外夕，白发社中人。酒泛诸峰绿，诗传五字新。鸺鹠忽不语，幽赏向谁论。
与吴甘泉三首·其三
作者：刘麟
朝代：明

自家五湖上，弄水辄忘归。落日看蓬鬓，临风浣故衣。食贫随自省，传病见官稀。舍比林和静，寒梅对掩扉。
与吴甘泉三首·其二
作者：刘麟
朝代：明

重阳不风雨，芳宴更逢君。采菊年年节，登高处处人。病与山形瘦，愁随鹤发新。鸣丝间清吹，向晚为谁论。
与吴甘泉登董㠗绝顶
作者：刘麟
朝代：明

山当天半气全清，影入湖波觉世轻。足下过云应缥缈，此中看月更分明。狂来欲赋倾才思，醉后重登是性情。却向归樵时讯问，转疑深麓可逃名。
与彭西岩话旧
作者：刘麟
朝代：明

清溪道士何所之，有客担簦溪水湄。吾亦东堂坦吾腹，仰淑谏议酬吾私。此时门墙二三子，循循雅饬仍偲偲。大夫持铎梁州去，踰河蹈海纷多岐。彭君索居寡俦侣，穿杨屡蹶心凄其。天王赫怒事征讨，助边小试勋名奇。成均卒业历年所，一官远授鄱之涯。铜章墨绶赞名郡，莲幕风清行采诗。高堂日暮泣相送，但道儿归不可迟。春去秋来衣未改，一笑登堂乡井疑。太守欲留留不住，百姓攀车车已驰。俸钱可数恰五日，宦囊惟有商山芝。我亦鄱产贺未得，相见惟言禄可辞。东堂旧游星欲曙，秋高见菊聊追随。嗟吁彭君不可羁，天留一脉尊其师。
与文衡山三首
作者：刘麟
朝代：明

长烟树杪见群山，过雨亭前响碧滩。暮色牵情不知去，唤谁来共倚栏干。湿云初敛见横山，百道鸣泉落远滩。诗在眼中无客共，兴随飞瀑远长干。水长平芜两岸齐，千峰回合树高低。正怜虚寂存吾道，莫遣时人识此溪。
与文衡山三首·其一
作者：刘麟
朝代：明

长烟树杪见群山，过雨亭前响碧滩。暮色牵情不知去，唤谁来共倚栏干。
与文衡山三首·其三
作者：刘麟
朝代：明

水长平芜两岸齐，千峰回合树高低。正怜虚寂存吾道，莫遣时人识此溪。
与文衡山三首·其二
作者：刘麟
朝代：明

湿云初敛见横山，百道鸣泉落远滩。诗在眼中无客共，兴随飞瀑远长干。
与李半溪
作者：刘麟
朝代：明

宁亲夏凊正炎暑，抱孙上冢集俦侣。簪徽世世与物同，以礼为坊君不处。孤琴伴鹤如贱贫，冰蘖自甘君不去。三年问道一日传，坐忘遗照多奇语。紫坛玉笈天上天，绛河珠斗遥瞻伫。
与李半溪
作者：刘麟
朝代：明

翀翀五湖水，水浒多遗老。官罢各来归，优游遵故道。惊尘方蔽空，无一挂怀抱。永谢车马喧，但知衣食好。社饮已再三，叹想苦不早。古今重八帙，何幸怀君年。余也湖心水，君如水上船。大风扬其波，千尺不敢先。俯仰社及社，唱酬篇复篇。凤声云日表，蝉号风露前。耕桑本一曲，杖履得相牵。多闻已谐约，直谅不违天。饮酒或取适，放怀空万缘。此谊幸不孤，瑚琏同一川。烈烈青州守，吐气成云烟。前年入我室，百斛甘我泉。自云招南村，慷慨沽十千。今晨践斯约，逸兴挥蛮笺。月斜裹足去，天地俱茫然。临别敢一博，一安还一迁。吕望及卫武，何如？与篯。东施与西施，异代知谁贤。
与李半溪·其一
作者：刘麟
朝代：明

翀翀五湖水，水浒多遗老。官罢各来归，优游遵故道。惊尘方蔽空，无一挂怀抱。永谢车马喧，但知衣食好。社饮已再三，叹想苦不早。
与李半溪·其二
作者：刘麟
朝代：明

古今重八帙，何幸怀君年。余也湖心水，君如水上船。大风扬其波，千尺不敢先。俯仰社及社，唱酬篇复篇。凤声云日表，蝉号风露前。耕桑本一曲，杖履得相牵。多闻已谐约，直谅不违天。饮酒或取适，放怀空万缘。此谊幸不孤，瑚琏同一川。烈烈青州守，吐气成云烟。前年入我室，百斛甘我泉。自云招南村，慷慨沽十千。今晨践斯约，逸兴挥蛮笺。月斜裹足去，天地俱茫然。临别敢一博，一安还一迁。吕望及卫武，何如？与篯。东施与西施，异代知谁贤。
与李半溪·其二
作者：刘麟
朝代：明
体裁：古风

古今重八帙，何幸怀君年。余也湖心水，君如水上船。大风扬其波，千尺不敢先。俯仰社及社，唱酬篇复篇。凤声云日表，蝉号风露前。耕桑本一曲，杖履得相牵。多闻已谐约，直谅不违天。饮酒或取适，放怀空万缘。此谊幸不孤，瑚琏同一川。烈烈青州守，吐气成云烟。前年入我室，百斛甘我泉。自云招南村，慷慨沽十千。今晨践斯约，逸兴挥蛮笺。月斜裹足去，天地俱茫然。临别敢一博，一安还一迁。吕望及卫武，何如�与篯。东施与西施，异代知谁贤。
与李半溪二首
作者：刘麟
朝代：明

文字百年饮，衣冠千里同。好事竞为主，忘年耻作翁。欲祷言皆应，赓歌句转工。终筵能淑慎，监史愧无功。我欲占春饮，纡衡心事同。悬知传舍客，未卜主人翁。酒熟先扳醉，诗成莫问工。交深敢自慰，名教有微功。
与李半溪二首·其一
作者：刘麟
朝代：明

文字百年饮，衣冠千里同。好事竞为主，忘年耻作翁。欲祷言皆应，赓歌句转工。终筵能淑慎，监史愧无功。
与李半溪二首·其二
作者：刘麟
朝代：明

我欲占春饮，纡衡心事同。悬知传舍客，未卜主人翁。酒熟先扳醉，诗成莫问工。交深敢自慰，名教有微功。
与蒋石庵
作者：刘麟
朝代：明

病入新年较转多，光回腐草竟如何。尊踰九老终当避，义重三生强一过。露浥金茎人尽醉，春融玉烛鸟齐歌。雍容宫保天垂眷，八帙挥毫鬓未皤。
与西溪甘泉联句三首
作者：刘麟
朝代：明

幽谈不尽坐寒宵，懒性真能远市朝。卧向好山犹是梦，饮从邻叟不须招。灯前白发人俱健，身外浮名念已销。他日里中还结社，一溪风月醉兰苕。折竹声频夜已沉，梦寒应绕玉山岑。溪容隔岁将移棹，草色逢春映盍簪。雨暗细评高士传，地深时见古人心。明朝更有南池约，吟对梅花思转深。隔帘风絮正漫漫，点壑穿岩好醉看。冷色映貂秦岭上，冻云浮槛越溪寒。低回玉女凝妆素，偃蹇山翁得句难。笑索梅花转墟曲，杳然清梦落江干。
与西溪甘泉联句三首·其一
作者：刘麟
朝代：明

幽谈不尽坐寒宵，懒性真能远市朝。卧向好山犹是梦，饮从邻叟不须招。灯前白发人俱健，身外浮名念已销。他日里中还结社，一溪风月醉兰苕。
与西溪甘泉联句三首·其三
作者：刘麟
朝代：明

隔帘风絮正漫漫，点壑穿岩好醉看。冷色映貂秦岭上，冻云浮槛越溪寒。低回玉女凝妆素，偃蹇山翁得句难。笑索梅花转墟曲，杳然清梦落江干。
与西溪甘泉联句三首·其二
作者：刘麟
朝代：明

折竹声频夜已沉，梦寒应绕玉山岑。溪容隔岁将移棹，草色逢春映盍簪。雨暗细评高士传，地深时见古人心。明朝更有南池约，吟对梅花思转深。
与闻一山惜别二咏
作者：刘麟
朝代：明

培塿槁壤藏蚯蚓，寂寞寒江走蠹鱼。公论百年求断案，送穷文字绝交书。君如阳鸟随阳至，兴薄云天亦苦寒。极目字行中断处，月明芦荻又江南。
与闻一山惜别二咏·其一
作者：刘麟
朝代：明

培塿槁壤藏蚯蚓，寂寞寒江走蠹鱼。公论百年求断案，送穷文字绝交书。
与闻一山惜别二咏·其二
作者：刘麟
朝代：明

君如阳鸟随阳至，兴薄云天亦苦寒。极目字行中断处，月明芦荻又江南。
与陆玉厓
作者：刘麟
朝代：明

古来明哲重先几，伯玉空知往岁非。夜月辉辉开李酌，秋风瑟瑟洒陶衣。沧桑只在身前变，松菊真从梦里归。最忆与君为别处，烹羔送酒说渔矶。
东闻一山二首
作者：刘麟
朝代：明

耕稼苦不饱，皇天意若何。渥恩忠士少，清福善人多。取适尊三戒，息机消百疴。泰道本无事，盐梅空自和。鸡犬下柴扉，桑榆转夕晖。力食知今是，酣觞过古稀。杪秋辞药物，中夜揽裳衣。道情无著处，风竹正依依。
东闻一山二首·其一
作者：刘麟
朝代：明

耕稼苦不饱，皇天意若何。渥恩忠士少，清福善人多。取适尊三戒，息机消百疴。泰道本无事，盐梅空自和。
东闻一山二首·其二
作者：刘麟
朝代：明

鸡犬下柴扉，桑榆转夕晖。力食知今是，酣觞过古稀。杪秋辞药物，中夜揽裳衣。道情无著处，风竹正依依。
九日
作者：刘麟
朝代：明

初日轻烟隐薜萝，转疑诗句在山阿。道人不上青峰久，黄叶忽随霜鬓多。独把菊杯迎物候，故偏风帽起高歌。川源净好能无雨，如此重阳一谩过。
书逸老诗册
作者：刘麟
朝代：明

岁晚田园归，遂远夔龙辈。弁岭若天绅，亭亭日相对。紫翠中有精，静应得其槩。朝舒五色霞，餐之益五内。感彼造物者，遗我平生爱。气序日已迁，儿女日已大。尚齿登君堂，耇老自成会。宿约引壶觞，晨兴理冠带。椽笔洒云根，楼船荡湖霭。客操如意钩，击我珊瑚碎。青莲白蘋洲，银刀紫花濑。何如安期生，鹤背不可载。
僧慧过访
作者：刘麟
朝代：明

泠泠碧润转林霏，旭日诸峰散远辉。小立暗香常袭履，缓行空翠欲沾衣。高僧偶过分馀静，乡使遥传讶久违。门有扁舟从箬下，清酣长望两凫归。
六旬寿诞
作者：刘麟
朝代：明

飘飘天路跻元始，？能视兮跛能履。中岁骞腾华屋居，老去盘桓石兜死。石兜安稳亭内光，八窗洞达唯图史。陈睡陶酣庾亮楼，人境不喧心远耳。一笑青云足下生，苦尽逢甘良独喜。过去流光不用追，向来短景今方是。天授蓬壶三十三，曲中飏袖从风起。阅尽乾坤胜事归，长生宝箓成仙纪。亭中端坐嚼蟠桃，金门方朔今如此。
六旬寿诞
作者：刘麟
朝代：明
体裁：古风

飘飘天路跻元始，�能视兮跛能履。中岁骞腾华屋居，老去盘桓石兜死。石兜安稳亭内光，八窗洞达唯图史。陈睡陶酣庾亮楼，人境不喧心远耳。一笑青云足下生，苦尽逢甘良独喜。过去流光不用追，向来短景今方是。天授蓬壶三十三，曲中飏袖从风起。阅尽乾坤胜事归，长生宝箓成仙纪。亭中端坐嚼蟠桃，金门方朔今如此。
凝香寝
作者：刘麟
朝代：明

室小已成趣，豪吟客未来。祥光窥户牖，芳响出蒿莱。参辰驹过隙，三五兔生隈。守墨凝香枕，焉知葛与怀。
凝香寝成二首
作者：刘麟
朝代：明

天上元无寝，书边旧有台。爽气朝朝入，翔云面面开。一叟披裘坐，群公驾鹤来。异香乘紫气，浮动碧云隈。台小已成趣，豪吟客未来。首山当户牖，散帙出蒿莱。迎驹过白隙，送兔下苍隈。脉脉凝香卧，焉知葛与怀。
凝香寝成二首·其一
作者：刘麟
朝代：明

天上元无寝，书边旧有台。爽气朝朝入，翔云面面开。一叟披裘坐，群公驾鹤来。异香乘紫气，浮动碧云隈。
凝香寝成二首·其二
作者：刘麟
朝代：明

台小已成趣，豪吟客未来。首山当户牖，散帙出蒿莱。迎驹过白隙，送兔下苍隈。脉脉凝香卧，焉知葛与怀。
分献北海
作者：刘麟
朝代：明

氤氲佳气布遥空，肃穆皇禋仰帝宫。夕驾鲲鹏珠斗外，夜交溟渤彩云中。幽都宅润归神贶，玄象无波识圣功。赫赫司徒时并入，曲阳飞石泰坛东。
动静语
作者：刘麟
朝代：明

客言动静机，相禅苦不了。无私动亦得，无欲静逾妙。动静能几时，去去勿复道。
南坦读书堂
作者：刘麟
朝代：明

尽洗侵舆竹，来听转壑泉。万花初映谷，五柳欲飞绵。弱子将迎妇，邻翁许借钱。读书台下雨，种玉比蓝田。
南野堂用韵似陆柱史
作者：刘麟
朝代：明

高谊如君迥不邻，晚于夷险见情真。当台持简久无与，满阁著书还几人。共引江湖怀往日，独分花鸟向青春。更嗟尧舜方图理，却使山中有逸民。
卜里
作者：刘麟
朝代：明

人日驱车向溧阳，寻幽择里静中忙。官无苛政民风古，国许蠲租帝泽长。星驾独回凫雁曲，钓台遥亘水云乡。鸱夷老去难匏系，虾菜閒情伴野航。
古意
作者：刘麟
朝代：明

芙蓉易采波难涉，只恐神龟住香叶。月斜欹枕梦还佳，道情不乱庄周蝶。
同李半溪春社
作者：刘麟
朝代：明

山亭共酌卧莓苔，灯市才收花又开。皓首屡承同社约，青毡犹记隔江来。？翁抱道真空世，白也言诗独擅才。欲把渔竿销蔗影，中阿堂畔有高台。
同李半溪春社
作者：刘麟
朝代：明
体裁：七言律诗

山亭共酌卧莓苔，灯市才收花又开。皓首屡承同社约，青毡犹记隔江来。�翁抱道真空世，白也言诗独擅才。欲把渔竿销蔗影，中阿堂畔有高台。
同白岩游苍岩二首
作者：刘麟
朝代：明

直穷幽胜几人来，两壁齐云绣若堆。丹垩横空飞阁起，螭龙擎日梵宫回。僧栖石罅头颅易，花散珠林眼界开。方外闲居为第一，扫烟时卧说经台。岩阴铁？度行云，天乐真从上界闻。绝涧俯看云起处，危梁倒跨石中分。醉磨苍藓留题遍，静倚青松弥盖勤。五十年来方一到，可教三宿又离群。
同白岩游苍岩二首·其一
作者：刘麟
朝代：明

直穷幽胜几人来，两壁齐云绣若堆。丹垩横空飞阁起，螭龙擎日梵宫回。僧栖石罅头颅易，花散珠林眼界开。方外闲居为第一，扫烟时卧说经台。
同白岩游苍岩二首·其二
作者：刘麟
朝代：明

岩阴铁？度行云，天乐真从上界闻。绝涧俯看云起处，危梁倒跨石中分。醉磨苍藓留题遍，静倚青松弥盖勤。五十年来方一到，可教三宿又离群。
同白岩游苍岩二首·其二
作者：刘麟
朝代：明
体裁：七言律诗

岩阴铁�度行云，天乐真从上界闻。绝涧俯看云起处，危梁倒跨石中分。醉磨苍藓留题遍，静倚青松弥盖勤。五十年来方一到，可教三宿又离群。
听溧阳织
作者：刘麟
朝代：明

客久全谙俗，人勤不但耕。造端犹旧学，恤纬象吾生。华户荧荧火，空村轧轧声。卧听邻姥织，无限断机情。
和文内史陆春官
作者：刘麟
朝代：明

清时两文伯，表里吴门居。三生契晤后，八帙衰颓初。挥毫引星汉，飞佩入云墟。佳境本已寂，芳尘未全疏。衮褒信未度，鼎勒良有馀。酒醒对蕉绿，叶尽还一书。
和李半溪社韵
作者：刘麟
朝代：明

寄言同社诸人贤，莫讶嵇康习性偏。眼前乐事取便得，身后浮名何足传。千峰好拾金光草，片石今生玉井莲。有酒不醉本凡士，著书取胜非高玄。张骞旷游最奇绝，中夜挥毫白日眠。
和蒋石庵司空社韵
作者：刘麟
朝代：明

风情常系白鸥堤，时序频惊紫燕泥。造物无情人自改，山灵有相道盟齐。都将健体酬佳句，合把深杯酹此溪。一笑几时头转白，烦君莫负手中藜。
咏乔桂
作者：刘麟
朝代：明

醉捻高枝当酒筹，少年折此比仙游。今抛世事死前死，不向人间求所求。枝叶尽除皆实地，高明渐近是吾楼。谁云月窟无门径，短梦能栖最上头。
咏年
作者：刘麟
朝代：明

花甲从头数，逢人却问年。爱身轻世味，得道重林泉。减禄真成福，聊生况有田。同年谁独健，长忆看云眠。
咏竹屏
作者：刘麟
朝代：明

老圃无穿凿，多君自作屏。初萌儿女象，解箨弟兄情。风戛鸣珰近，烟栖翠幄横。老人逢细字，为尔早篝灯。
哭施邦直二首
作者：刘麟
朝代：明

未阁太初泪，再哭菁阳君。甲科遭泰运，旅衬逐归云。诗律晚逾细，道情常出群。不堪同眺处，相望起高坟。别日青山约，开堂属病身。竹间来作主，天外候归人。胜事惊坛社，烦冤诧鬼神。如何玉楼记，横夺在交亲。
哭施邦直二首·其一
作者：刘麟
朝代：明

未阁太初泪，再哭菁阳君。甲科遭泰运，旅衬逐归云。诗律晚逾细，道情常出群。不堪同眺处，相望起高坟。
哭施邦直二首·其二
作者：刘麟
朝代：明

别日青山约，开堂属病身。竹间来作主，天外候归人。胜事惊坛社，烦冤诧鬼神。如何玉楼记，横夺在交亲。
喜闻古冲赴召兼订殊胜寺之约
作者：刘麟
朝代：明

明王玄揽与天通，论相超然迈古风。望惬群心临翥凤，情深共语属冥鸿。最亲东出新迎日，不改商岩旧梦中。官府神仙恒断绝，言诗何地可追从。
夜月爇香
作者：刘麟
朝代：明

谁寄名香到草堂，山童惊爇煮茶忙。偶然风定月亦至，一缕轻烟百尺长。
天寿山公干二首
作者：刘麟
朝代：明

风雨驱车出禁城，侍臣辞印暂经营。壮游兄弟今谁健，老去君臣自有情。千古威灵如日近，九霄香火与云平。椒房七载恩多少，漫别君王向此行。鹤袍病骨兼山役，祷祭虔诚欲代天。雨过红门千嶂出，云归玉殿九龙眠。诛茅辟土怜今日，短柏新松拟万年。圣寿无疆仙驭远，老臣垂涕洒寒泉。
天寿山公干二首·其一
作者：刘麟
朝代：明

风雨驱车出禁城，侍臣辞印暂经营。壮游兄弟今谁健，老去君臣自有情。千古威灵如日近，九霄香火与云平。椒房七载恩多少，漫别君王向此行。
天寿山公干二首·其二
作者：刘麟
朝代：明

鹤袍病骨兼山役，祷祭虔诚欲代天。雨过红门千嶂出，云归玉殿九龙眠。诛茅辟土怜今日，短柏新松拟万年。圣寿无疆仙驭远，老臣垂涕洒寒泉。
孙太白苕溪草堂
作者：刘麟
朝代：明

归藏卜筑向澄潭，鸥鹭初盟亦未寒。砚墨洗云沉静影，钓丝垂月乱文湍。风前远啸应轻阮，雪里深居不愧安。有约过来东望剧，少微腾彩动秋峦。
宾旭堂述懒
作者：刘麟
朝代：明

骑马不如昔，寻僧怯上船。山中农务息，怀抱白云眠。
寄庾梅山
作者：刘麟
朝代：明

读书胡不仕，取乐在郊坰。茶烹玉川屋，酒熟司空亭。逾七头初白，加旬眼倍青。寻真寒不废，骋望醉还醒。
寄故人
作者：刘麟
朝代：明

蒲苇三秋渺，云霞一雁鸣。片帆江海梦，无限别离情。
寄文衡山
作者：刘麟
朝代：明

戏马非芳春，征鸿逆新暑。去住本无心，隐显不成侣。令德自有邻，予美胡独处。东野昔为阴，渭城今欲雨。假寐始难任，沉忧终不去。夜发吴门书，晨集清溪路。中多鹤发人，待子联膝语。一诵虎林偈，何人不延伫。
寄李古冲太宰
作者：刘麟
朝代：明

冂寺论文气独雄，真才端拟亮天工。金渊刻烛春翻蝶，苕水传觞秋转蓬。展氏道昭三黜后，刘桢今在九人中。武夷高并神仙宅，谢屐张槎好过从。
寄甘泉
作者：刘麟
朝代：明

为圃何汲汲，所乐在烟霞。露下剪青紫，或取黄金芽。朝朝厌芳脆，时时易鱼虾。举觞清涧曲，一醉当山花。今晨共谁酌，明夕去君家。及尔各强健，言笑欢无涯。幽求苟如此，曰以忘纷华。
寄白岩太宰
作者：刘麟
朝代：明

苍岩高处少人行，宦不为家去住轻。病后形骸皆长物，老前丘壑有馀荣。即看彩鹢浮星汉，不用朱旗插斗城。寄语早朝钟鼓客，北窗红日正希升。
寄闻一山二咏
作者：刘麟
朝代：明

排山风雨正怀人，阻绝江舟自有神。池塘春草今晨梦，自插荆花满角巾。茅屋新营独贮春，自甘清苦作閒人。一尊清醑墙头过，不用陶家漉酒巾。
寄闻一山二咏·其一
作者：刘麟
朝代：明

排山风雨正怀人，阻绝江舟自有神。池塘春草今晨梦，自插荆花满角巾。
寄闻一山二咏·其二
作者：刘麟
朝代：明

茅屋新营独贮春，自甘清苦作閒人。一尊清醑墙头过，不用陶家漉酒巾。
寓上兴庄
作者：刘麟
朝代：明

苍苍原野思依依，咫尺茅峰东与西。空斋养性无人共，午夜时闻鸡一啼。
寿张水南学士
作者：刘麟
朝代：明

忆昔论文傍紫微，碧桐丹棘共菲菲。青宫进讲恩常并，玉殿含香愿不违。道在师儒身渐达，人归启沃事全稀。遥瞻寿域开天阙，却诧文星在近畿。
寿文衡山
作者：刘麟
朝代：明

人日冲泥献寿卮，追惟旧学老吾师。际天丘壑聊挥翰，满目风云尽入诗。淇澳青青歌竹后，渭川瀰瀰得鱼时。仁明见说东朝出，何事商山久茹芝。
山中偶成
作者：刘麟
朝代：明

林扉过雨晓风开，曲径花香碧涧回。一卷道书寻未得，山禽飞过竹梢来。
山中奉答孙太初
作者：刘麟
朝代：明

望古复望古，驾舟行远空。浮云日夕尽，天光上下同。潜鳞入渊微，归鸟正西东。亭亭夫容花，凄凄风露中。群情各有适，至理将在躬。日月去已多，忧伤来无穷。临流一濯足，顾影见双蓬。歌我水上心，答彼巢居翁。
山居
作者：刘麟
朝代：明

钟定添香坐，鸡前宿火眠。竞辰聊散帙，入己即逃禅。永日图南榻，轻风范蠡船。若无风雨病，不负古稀年。
山居二咏
作者：刘麟
朝代：明

山空睡起鸟音稀，平野虚堂万象辉。白发翁来苍柏下，一樽徐论桔槔非。十年山馆始围墙，竹里开门笋正长。但著小车行得过，不嫌春露湿衣裳。
山居二咏·其一
作者：刘麟
朝代：明

山空睡起鸟音稀，平野虚堂万象辉。白发翁来苍柏下，一樽徐论桔槔非。
山居二咏·其二
作者：刘麟
朝代：明

十年山馆始围墙，竹里开门笋正长。但著小车行得过，不嫌春露湿衣裳。
山居静养
作者：刘麟
朝代：明

古来明哲守厥身，天下国家难比伦。有欲无欲恒守真，仙珠道玉保抱频。澹泊无为康我神，蟠龙翥凤孰可驯。华山枕畔华胥人，才闻避纣复避秦，天然一曲桃花津。
山灵一首
作者：刘麟
朝代：明

恢恢大造垂深仁，九死老翁今七旬。俯仰三才惭有身，人心为主道为宾。败国亡家三孽臣，曰贪曰痴一曰嗔。更迭为祟兴灾迍，浸淫六气来往频。分张六贼常相因，迩来理摄偶不臻。危机一堕与鬼邻，忽返灵根一线新。再见区宇一芳春，出凡摆俗守尔真。结庐京野披荒榛，探幽秉道收元神。鍊精鍊气初浃辰，荡涤诸魔如扫尘。清静无为游至淳，梦中如见三茅君。手把丹书申复申，觉来知失桃花津，山灵不厌羲皇人。
岘山社燕
作者：刘麟
朝代：明

岘山能醉即香山，蔗境谁人识最闲。冉冉慈云生海屋，霏霏紫气隐禅关。千年好事同声应，九老真风一笑还。寄语元丰诸将相，有人图入会昌间。
己丑科殿试阅卷
作者：刘麟
朝代：明

宫阙东偏紫阁西，九官分局主恩齐。明明抚运收才俊，穆穆临文自品题。手诏日中垂藻鉴，御书时暝散云霓。安车打伴南宫宿，中使宵传有御批。
平望舟中
作者：刘麟
朝代：明

鹰脰湖边送客归，刚谈今是又全非。凤凰枝上披云锦，牛斗声中赋短衣。韩干惯传神骏骨，严陵不下老渔矶。独怜殊胜僧无事，载笔牵裳过虎溪。
开新社
作者：刘麟
朝代：明

摇曳舟车上国来，欢游不许鬓丝催。湖心夜月思君并，岩畔春花逐我回。醉有狂歌书草木，閒寻往事扫莓苔。江城别社收耆旧，转眼湖南有弃才。
忆慧逃禅
作者：刘麟
朝代：明

老衲归真久，前山春草青。古钵仍留饭，疏灯不照经。暝色寺门月，晨光佛殿星。旧时香火伴，沧海见孤萍。
忆故人
作者：刘麟
朝代：明

恨别秦淮水，思君梦过桥。文章空白下，道义立清高。贫病劳相恤，衰颓幸见招。今年花甲遍，乡信转迢遥。
怀吴耆旧
作者：刘麟
朝代：明

已渡横塘水，归舟茶磨峰。别墅新移竹，清江正落枫。古衲三生石，疏灯半夜钟。忽闻耆旧去，飞梦帝桥东。
怀溧尹王从喜
作者：刘麟
朝代：明

记得空堂酌我时，角巾清夜雨丝丝。道机谈罢双凫去，秋草芊芊满路岐。
恒阳饯乔白岩二首
作者：刘麟
朝代：明

斗柄潜移忽指西，苍凉呈影众星稀。古云残柳知谁绿，闲苑流莺转自啼。日日风雷闻偃稼，汤汤霖潦惜沾衣。当年太华峰头路，应与图南订此归。雨昏书剑对秋看，衢路冥冥生昼寒。时羡叔孙终制礼，人荣疏傅早辞官。交深不谓离群易，才大惟忧用世难。一笑浮图高处别，此中犹可望长安。
恒阳饯乔白岩二首·其一
作者：刘麟
朝代：明

斗柄潜移忽指西，苍凉呈影众星稀。古云残柳知谁绿，闲苑流莺转自啼。日日风雷闻偃稼，汤汤霖潦惜沾衣。当年太华峰头路，应与图南订此归。
恒阳饯乔白岩二首·其二
作者：刘麟
朝代：明

雨昏书剑对秋看，衢路冥冥生昼寒。时羡叔孙终制礼，人荣疏傅早辞官。交深不谓离群易，才大惟忧用世难。一笑浮图高处别，此中犹可望长安。
恭遇册立中宫
作者：刘麟
朝代：明

王教开端万古传，厚哉坤轴上承天。洽阳渭涘祥何定，丰水岐山数已先。荇菜入歌风穆穆，雎鸠有象兴翩翩。因怜至圣刑于化，须和周南第一篇。
慨时
作者：刘麟
朝代：明

尽瘁空悲亦罔功，渭滨老子独从容。当时诸葛成何事，只合终身作卧龙。
成隐庄
作者：刘麟
朝代：明

死去真无事，生来又苦忙。短发淹湖郡，伤心问溧阳。萍水梦初觉，匏瓜意不忘。社空梁月在，愁思满沧浪。
投閒
作者：刘麟
朝代：明

春船载酒随鸥去，曲曲陂塘草自生。棹拂浪花迷远近，窗迎云月问阴晴。常收药物年年健，早蜕尘缨事事轻。一上神楼愁更下，始知閒处有勋名。
招石川入社
作者：刘麟
朝代：明

结知自台省，僻境亦穷追。君年睿而富，我骨衰以迟。拙劣世遗矣，昏塞君忘之。暌离本多岐，会晤幸有时。佳名超九棘，古谊冠诸耆。三吴得白石，握手登黄羲。米舟书与画，良足解我颐。请与此心誓，金兰欢不移。
拟于石川舟睹北楼卷
作者：刘麟
朝代：明

津吏传呼太宰来，米家船里似楼开。阳关唱彻瞻辰卧，南极何年接上台。
挽王封君
作者：刘麟
朝代：明

一心斋古高云多，潇洒衣冠在耆耋。许身孝义日月悬，传家节操圭璋洁。三槐荫郁敷广堂，裁培雨露瓜初瓞。槐生直干当清霄，槐有深根下盘结。如旦如曾自本源，生封死谥推前烈。秋风瑟瑟吹白杨，秋草芊芊带孤碣。鹤驭飘飖去不还，杜鹃啼尽寒江雪。
携琴缅古
作者：刘麟
朝代：明

疏疏子贱子，千载一单父。斯民不忍欺，厥治登太古。问渠何所修，得贤以自辅。谈笑黄虞间，岂复问齐鲁。孔铎本夙闻，舜弦时一鼓。赤子尔何知，所欲在慈母。吾施既春阳，物化若时雨。至今梧桐枝，金徽照寰宇。
撷蔬和甘泉韵
作者：刘麟
朝代：明

我家旨蓄须遇霜，连根拾取无青黄。黄者初熟本时食，青入海沙成宿藏。道人齿决事可做，大官手拔不逾香。肥甘与此同一饱，底用形役令心忙。怜我初年负鼎俎，每持此味升岩廊。美芹自知堪献主，盐梅已见能兴商。一从弃置等葑菲，虾莱满船成独狂。百年饘粥无多瓮，顿消心火生清凉。
新筑台登玩
作者：刘麟
朝代：明

永日登台当一年，不风不雨更忻然。门无俗辙身无病，何必飞升始是仙。
春日
作者：刘麟
朝代：明

红稀天有情，绿暗春无兴。游子雨中眠，梦里年光尽。
春日偶成三首
作者：刘麟
朝代：明

日红方是睡醒时，浣濯从容出每迟。帘幕乍开春正浅，细吟生理上花枝。春园无客昼常关，高阁沉沉便见山。燕子倏来还倏去，有时繁语破人閒。竹床深处昼烹茶，上有长松下有花。鱼跃鸢飞池半亩，不须重问玉皇家。
春日偶成三首·其一
作者：刘麟
朝代：明

日红方是睡醒时，浣濯从容出每迟。帘幕乍开春正浅，细吟生理上花枝。
春日偶成三首·其三
作者：刘麟
朝代：明

竹床深处昼烹茶，上有长松下有花。鱼跃鸢飞池半亩，不须重问玉皇家。
春日偶成三首·其二
作者：刘麟
朝代：明

春园无客昼常关，高阁沉沉便见山。燕子倏来还倏去，有时繁语破人閒。
春日道中
作者：刘麟
朝代：明

贱买鱼虾换酒尝，溧阳风物似丹阳。疏林细雨开精舍，古岸惊飙迟短航。满饤盘餐逢野老，久张衾枕住他乡。搴帷远忆西溪叟，愁见春鸿有断行。
有怀
作者：刘麟
朝代：明

卧听溪声枕簟凉，怀人中夜揽衣裳。风雷偶作淙淙雨，犬宿鸡啼共一房。
有竹山居二首
作者：刘麟
朝代：明

懒残吟眺过春时，芳恨犹传石上诗。天遣风云常爱护，莫教磨灭共花枝。佳城寂寂长莓苔，纵我临观日几回。千载松楸人共老，飞凫常向月中来。
有竹山居二首·其一
作者：刘麟
朝代：明

懒残吟眺过春时，芳恨犹传石上诗。天遣风云常爱护，莫教磨灭共花枝。
有竹山居二首·其二
作者：刘麟
朝代：明

佳城寂寂长莓苔，纵我临观日几回。千载松楸人共老，飞凫常向月中来。
李民育别号有竹
作者：刘麟
朝代：明

洒洒新梢正倚空，岁寒门巷几家同。清阴不断三湘雨，净色长含万里风。欲借劲枝为椽笔，更裁高节制渔筒。狂来直造非无为，看竹何须问主翁。
李民育诞日
作者：刘麟
朝代：明

郁葱佳气抱层台，竹里宾筵取次开。隔座笙簧缘岸起，倚天屏障入帘来。逡巡送酒客拚醉，顷刻能花仙有才。会报赤城丹诀献，光垂南极在霞杯。
杨松泉水亭
作者：刘麟
朝代：明

直穷幽胜扫莓苔，竹里虚亭向水开。天上重阳且风雨，飞凫时过五湖来。
柬吴甘泉处士
作者：刘麟
朝代：明

闻园临广壑，蔓草带蒹葭。归来理荒秽，绕屋皆桑麻。䁱起惜芳时，抱瓮清涧涯。露下百卉长，群蔬亦惟嘉。陶翁南山豆，邵子东门瓜。一身在力食，外物何由加。
柬贞庵
作者：刘麟
朝代：明

郊坛转墟曲，翻爱客藏深。傍水怜春候，归城怯晚阴。短发年年别，清斋夜夜心。曹园花发后，谁此共幽寻。
桂竹歌
作者：刘麟
朝代：明

桂香何冉冉，不以春吹嘘。竹枝何青青，不以寒卷舒。所以学道者，爱惜如璠玙。轩窗当其下，琴书与之俱。感彼赋命偏，忘此生计疏。修途既坎壈，短景又玄虚。老色朝无赖，秋声夜有馀。荆南王子灿，于世竟何如。
梦岱屏崔京山
作者：刘麟
朝代：明

寻君不似梦君频，永夜添香养道真。下榻论文光烱烱，升朝对面礼循循。腰横卞玉轻于叶，手挽吴钩绝有神。一咏百篇星汉落，虚怀犹避太常人。
梦得九十
作者：刘麟
朝代：明

晨起常先夜卧迟，曾无昼寝亦无诗。痴顽正合玄虚妙，辛苦都非利禄时。天上归来无鹤伴，谷中剩住有僧知。百年本是囊中物，只以徇名损一期。
植江莲
作者：刘麟
朝代：明

谷口春泉一镜开，深深径路接层台。幽栖谢客常无事，老兴看云只自来。欲著方书酬白发，好将生理付青鞋。多君为我沉疴计，玉井芙蓉愿早偕。
樵话轩
作者：刘麟
朝代：明

春谷草生残雪际，石门人去夕阳时。自将数数穷幽秘，只恐邻墙道士知。
次白岩山巾韵
作者：刘麟
朝代：明

古制新传手自裁，满头潇散看云来。欹如孟老元宜菊，折似林宗不受埃。凫履有情从此狎，鸥机惯见不相猜。皤然洛社群公里，黑发高簪共草莱。
次陈鲁南韵
作者：刘麟
朝代：明

民社关身地，淹留廊庙心。能将制锦意，和曲比鸣琴。鸾凤有文翮，低回枳棘林。食我中园竹，贻我希世音。览德起翱翔，来归阿阁深。春光照城郭，桃李成繁阴。雨馀清树枝，团团明月岑。怀君妙生殖，古道重相寻。
殊胜寺
作者：刘麟
朝代：明

乍逢琴鹤碧湖来，披毼匆匆夕举杯。意得乳羊扳一醉，博公嘲笑下三台。
渡江
作者：刘麟
朝代：明

宦游三十载，不到此江头。蜃气增吴润，云容带楚愁。浪立星河近，鲸摇身世浮。狂飙碧树陨，春老不如秋。
湖上晚渡
作者：刘麟
朝代：明

老兴翩翩只自由，皇天赐得五湖舟。花开酒美不一醉，水满月明常独游。处处登楼频吊古，年年垂钓尽销忧。有时鼾睡乘流去，夜度香山芦荻洲。
湖南结社
作者：刘麟
朝代：明

夏木成阴后，春蚕作茧时。暮碑新赐诰，桥柱旧题诗。乡酒淹情素，官灯照鬓丝。报君归去业，结侣饮云卮。
甲辰春社
作者：刘麟
朝代：明

曳履晨征试越罗，芳园践约正春和。琴心迭奏临幽涧，酒意微醺上曲阿。张弛总关吾道在，风情未必古人多。尧天荡荡浑无事，击壤相将起浩歌。
留别孙太初二首
作者：刘麟
朝代：明

住本无心去亦轻，江湖深处更逃名。水能回棹如多恨，山不留君空自清。细草长松收健句，夕阳朝雨对离情。云鸿未隔人间路，应报红颜羽翼成。夕灯蛩语上空堂，门外芙蓉系野航。高兴逐云先到寺，离心入雁不成行。黄花伴客年年雨，短鬓彫秋夜夜霜。岐路无情人自远，酌中戎马过重阳。
留别孙太初二首·其一
作者：刘麟
朝代：明

住本无心去亦轻，江湖深处更逃名。水能回棹如多恨，山不留君空自清。细草长松收健句，夕阳朝雨对离情。云鸿未隔人间路，应报红颜羽翼成。
留别孙太初二首·其二
作者：刘麟
朝代：明

夕灯蛩语上空堂，门外芙蓉系野航。高兴逐云先到寺，离心入雁不成行。黄花伴客年年雨，短鬓彫秋夜夜霜。岐路无情人自远，酌中戎马过重阳。
病中答馈药二首
作者：刘麟
朝代：明

坐室延师易，登城取药难。感君传递至，蹴踏试寻山。肺病经冬苦，仙丹此日传。若能安枕卧，徐问董公年。
病中答馈药二首·其一
作者：刘麟
朝代：明

坐室延师易，登城取药难。感君传递至，蹴踏试寻山。
病中答馈药二首·其二
作者：刘麟
朝代：明

肺病经冬苦，仙丹此日传。若能安枕卧，徐问董公年。
登观海楼
作者：刘麟
朝代：明

乘桴老去笑无功，莫以周流叹道穷。六街车马浮烟外，千里鸢鱼一镜中。揽胜欲呼今夜月，凭虚时溯古人风。报君此去蓬莱路，况复朝宗尽向东。
看月
作者：刘麟
朝代：明

满月昔未满，清辉常恨谁。请看亏欲尽，正是有情时。
社中
作者：刘麟
朝代：明

爱此文字饮，衣冠千里同。好德竞为主，忘年耻作翁。颂祷言皆应，赓歌句转工。终筵惟敬慎，监史愧无功。
社韵
作者：刘麟
朝代：明

天壤冇胜事，其逢或千春。颙昂复藻雅，天兴何彬彬。铺观同生志，天实亨厥屯。文明郁然起，大半充词臣。即有未遇者，清修常苦辛。颇厌东吴富，不道西越贫。庞然自宜俗，安问桃花津。社中诸长老，玉立高嶙峋。引翼并眉寿，几杖集今晨。鸣丝杂挥毫，晤语恊真醇。一会义已正，再会心弥亲。相观各有得，退食如见宾。翩翩穴凤翥，光华动星辰。乐善不吾弃，垂死善吾身。天目无茂草，太湖有扬尘。精英一以聚，千里成荆榛。斯言苟不轻，请问商岩人。一朝食君食，为霖如有神。嗟嗟委巷乐，远游不获伸。安得如椽笔，大刻垂苍珉。燕雁年年社，铭名日日新。我德如广川，毋为物所湮。
神楼
作者：刘麟
朝代：明

天生楼上翁，百年浑是病。遭时或振步，颠沛干吾正。中岁幸投簪，有物如造命。择栖苦不早，乞湖何必镜。吴兴逸老成，春秋迭觞咏。从此作行窝，东南称独盛。契哉文内史，绘楼孤且夐。谓我居其中，怀葛失其静。从此不复下，得酒歌明圣。问余何所得，楼中有真性。
神楼漫咏二首
作者：刘麟
朝代：明

青嶂隐澄潭，钟灵自太古。结楼翠微间，云中启朱户。风帘半在钩，月射人高步。安期不可期，沾濡惜多露。七十已无友，百岁谁知心。独往日欲暮，悲歌天地阴。卜居谢人境，结楼深复深。残躯幸有托，安得挥黄金。
神楼漫咏二首·其一
作者：刘麟
朝代：明

青嶂隐澄潭，钟灵自太古。结楼翠微间，云中启朱户。风帘半在钩，月射人高步。安期不可期，沾濡惜多露。
神楼漫咏二首·其二
作者：刘麟
朝代：明

七十已无友，百岁谁知心。独往日欲暮，悲歌天地阴。卜居谢人境，结楼深复深。残躯幸有托，安得挥黄金。
秋社次苕溪吴大参韵
作者：刘麟
朝代：明

举世重豪华，何人爱幽独。达哉晋处士，远心寄松菊。物理本寻常，道胜乃芬郁。前哲流其风，吾生踵其躅。贳酒箬水头，援琴岘山曲。青钱挂高筇，紫团出深竹。籊籊渭之滨，猗猗淇之澳。徐徐柳外嬉，款款花边肃。道义常交儆，声利久不辱。烨烨长生桃，辉辉内光烛。觞咏集浮洲，形骸归寓屋。逍遥本今夕，分㩦在明旭。
秋社次苕溪吴大参韵
作者：刘麟
朝代：明
体裁：古风

举世重豪华，何人爱幽独。达哉晋处士，远心寄松菊。物理本寻常，道胜乃芬郁。前哲流其风，吾生踵其躅。贳酒箬水头，援琴岘山曲。青钱挂高筇，紫团出深竹。籊籊渭之滨，猗猗淇之澳。徐徐柳外嬉，款款花边肃。道义常交儆，声利久不辱。烨烨长生桃，辉辉内光烛。觞咏集浮洲，形骸归寓屋。逍遥本今夕，分携在明旭。
种花二首
作者：刘麟
朝代：明

好事今馀几，频年不在家。老兴层台上，担灯夜种花。旧土新铺石，登临日几回。若逢双足老，与我看花开。
种花二首·其一
作者：刘麟
朝代：明

好事今馀几，频年不在家。老兴层台上，担灯夜种花。
种花二首·其二
作者：刘麟
朝代：明

旧土新铺石，登临日几回。若逢双足老，与我看花开。
空明楼
作者：刘麟
朝代：明

望中楼观倚天开，老恊山林胜事催。槛外风云扶雨过，梁间日月近人来。幽寻出世延诸佛，逸兴辞家近五台。已卜吾身有仙骨，青牙残醉斗边回。
竹鹿歌与张石川
作者：刘麟
朝代：明

每过城市常嘘嘻，此竹此堂欢不疑。仁和酒肆貂可解，苏晋禅床龟可支。年年两醉若天造，一日一社无人知。朵颐解醲夙所鄙，雕虫绮丽晚不宜。老人至乐在无事，良朋适兴相追随。彼此生儿颇不恶，两家门户粗支持。几人负米可糊口，几人弄笔粗解颐。名山秀水取便得，抹月披风饱即嬉。仰学蜗涎力已倦，俯逐蝇利心不羁。与君择胜论中曲，切切偲偲艾复耆。儦儦俟俟媒和侣，瑟瑟亭亭连理枝。同生交儆聚其畔，朝燕夕楚将焉为。富贵豪华等蜂蚁，营营扰扰真堪悲。握手桑榆日西下，放舟大壑山之陲。洼尊轮囷亦何有，劝酬莫计黄金卮。有时酒渴得甘露，蝉吸湑湑清入脾。酌露寿君君莫讶，金茎仙掌青天低。颂君直拟淇园物，青青如箦常猗猗。怀葛之民渺何许，有斐君子真吾师。盟神默祝九十五，清歌抑戒酬吾师。
筑坦上
作者：刘麟
朝代：明

秋风诛茅结草庐，庭容旋马地无馀。面山临水足真意，与儿对窗俱读书。
答太初和韦苏州
作者：刘麟
朝代：明

道存甘拙守，时艰惭幸生。在昔缪有寄，所至皆名城。感彼民物忧，违我泉石情。一朝印章解，归来读且耕。年登衣食足，心閒文字精。侧身鸥鹭中，尘网何由撄。
答李半溪
作者：刘麟
朝代：明

丹灶非真诀，青蚨岂壮图。远心辞里巷，清兴落江湖。世网浮云隔，庭帏众美俱。綵服迎词客，华筵走静姝。素侯天富贵，黄发日欢娱。有子轻千乘，知翁压万夫。
答王履吉
作者：刘麟
朝代：明

病目恨乌丝，临书较已迟。涸池常积垢，俗颖惯生枝。白下髯仙老，清溪子晋知。年来王履吉，独契爱鹅师。
答王履约
作者：刘麟
朝代：明

短发半成丝，归田幸不迟。色相花三径，风神竹几枝。息机愁市近，取适怕天知。尽日穷幽胜，跻攀似少时。
蚓蟠
作者：刘麟
朝代：明

一丘无四邻，鹿豕转相亲。读书台半圮，埋笔冢初新。种蕉浑得意，刻竹恐伤神。生事苟如此，何年更问津。
覆陈鲁南
作者：刘麟
朝代：明

我居深山真木石，一年易过如一日。人生难得白发时，且许于今发已白。发白有方可再黑，感君惠我不死术。百年总与一日同，世间岂有寿多百。青山白云天外天，一日一醉与君别。
读书台
作者：刘麟
朝代：明

暮色常如斯，孤真保终吉。爱此嘉树林，倚杖数晨夕。有时高鸟下，驯扰不吾避。好音醒远心，文羽耀真憩。昏鸦结侣归，烧灯犹未食。耽幽有馀兴，减食非所惜。逾八又五年，吾生过其历。无事此堧中，古期或可必。举觞祝吾树，愿树五千尺。何必庄家椿，得气各有适。
赠吴宗鲁贡士北行
作者：刘麟
朝代：明

积雨报新晴，兰舟结侣行。十年淹泮壁，一旦谒承明。梦中愁说梦，名外始知名。鲁城沂水绿，春服喜初成。
赠沈竹里
作者：刘麟
朝代：明

我爱竹里子，身世一秋蝉。吟风兴自足，吸露心充然。下有谷食者，生荷主人怜。亦有草食者，依依恋平阡。岂不竞肥腯，何由更高骞。嗟余感君谊，抚己思齐贤。平生志寡欲，老为众物牵。卓哉无欲地，咫尺不可攀。闻君重文会，切磋如有传。为余辨斯惑，拜领春风前。
赠耿郡伯
作者：刘麟
朝代：明

晚岁河梁别，惊尘失雁行。宦游多慨感，君至有辉光。物润班班雨，天晴夜夜霜。汉廷还汲黯，犹自重淮阳。
赠顾华玉
作者：刘麟
朝代：明

彪炳得之子，郁然沧海精。词华追往哲，道范迪群英。雄章时倚马，声价日连城。簪组已文铎，铅丹仍短擎。郡借董孤笔，乡归李劭评。鞚发真千里，笼收擅八琼。偶遭倾盖语，遂辱断金盟。载酒论奇字，题铭谢大烹。移舟乘月曙，挥麈坐参横。幕卷霏微雨，灯挑长短更。一夕持衡去，三秋荐剡成。感时精鉴别，慎职尽才名。燕集归无几，莺迁去有程。能将此别意，播入古人声。慷慨上世训，徘徊知己情。椽笛随歌咽，匏樽杂泪倾。籍籍今安定，翩翩老向平。清欢苦未足，远道本难轻。自合酬天子，何因变友生。惟余儆义范，垂死独牵萦。
赴社次韦南苕韵二首
作者：刘麟
朝代：明

驰光迎素节，过雨眺苍凉。眷德群贤集，扬休百代芳。簪组味何薄，湖山气正昌。飞尘能变海，不到聚星堂。投閒身转贵，养拙道弥尊。百战开文圃，玄窥向法门。取适人难老，相观道自存。双凫随燕至，同醉众春园。
赴社次韦南苕韵二首·其一
作者：刘麟
朝代：明

驰光迎素节，过雨眺苍凉。眷德群贤集，扬休百代芳。簪组味何薄，湖山气正昌。飞尘能变海，不到聚星堂。
赴社次韦南苕韵二首·其二
作者：刘麟
朝代：明

投閒身转贵，养拙道弥尊。百战开文圃，玄窥向法门。取适人难老，相观道自存。双凫随燕至，同醉众春园。
过王履吉墓二首
作者：刘麟
朝代：明

岁序严凝日，仙踪断隔时。荒途无古剑，高冢有新枝。壮岁同游地，今晨独到时。夜台无健笔，残菊有空枝。
过王履吉墓二首·其一
作者：刘麟
朝代：明

岁序严凝日，仙踪断隔时。荒途无古剑，高冢有新枝。
过王履吉墓二首·其二
作者：刘麟
朝代：明

壮岁同游地，今晨独到时。夜台无健笔，残菊有空枝。
述怀五咏
作者：刘麟
朝代：明

今我乐矣，叙旧以贤。瞻彼明德，不以厥年。生事匪多，尺宅寸田。暮色惟瞑，返照复鲜。君子保终，夕厉愓然。载我玄酒，践彼初筵。悠悠我心，无怀葛天。今我乐矣，尘劳靡夕。俯仰褒然，乾坤归宅。冠盖各天，妻孥在侧。知己辰星，道途扫迹。空谷足音，使我太息。返照入林，牛羊是则。今我乐矣，自春徂秋。高人用息，志士乃愁。终风急雨，恐撼吾楼。楼有真人，邈不可求。求而得之，泛我轻舟。三山何许，垂老一游。石川野航，曰予销忧。龙骧虎变，挟小九州。今我乐矣，爰即我谋。陂塘雨足，上下其流。百年垂尽，寄兴孤舟。华胄玉台，浮游石头。群阴蔽空，百神在楼。此夕何夕，梦游九州。初随枕蝶，终执沙鸥。兴倦而觉，再梦再忧。空谷多鬼，其声啾啾。今我乐矣，渐解尘缘。藏修还谧，始于今年。八十有六，十一师签。同生之士，艾耄涸然。我孙森森，玉立满前。仰忆宗祧，瓜瓞绵绵。升高有屐，临流有船。邀我良友，矢我新篇。退休于室，守真尚玄。不忮于人，不求于天。诏尔后人，勿忘勿愆。
述怀五咏·其一
作者：刘麟
朝代：明

今我乐矣，叙旧以贤。瞻彼明德，不以厥年。生事匪多，尺宅寸田。暮色惟瞑，返照复鲜。君子保终，夕厉愓然。载我玄酒，践彼初筵。悠悠我心，无怀葛天。
述怀五咏·其三
作者：刘麟
朝代：明

今我乐矣，自春徂秋。高人用息，志士乃愁。终风急雨，恐撼吾楼。楼有真人，邈不可求。求而得之，泛我轻舟。三山何许，垂老一游。石川野航，曰予销忧。龙骧虎变，挟小九州。
述怀五咏·其二
作者：刘麟
朝代：明

今我乐矣，尘劳靡夕。俯仰褒然，乾坤归宅。冠盖各天，妻孥在侧。知己辰星，道途扫迹。空谷足音，使我太息。返照入林，牛羊是则。
述怀五咏·其五
作者：刘麟
朝代：明

今我乐矣，渐解尘缘。藏修还谧，始于今年。八十有六，十一师签。同生之士，艾耄涸然。我孙森森，玉立满前。仰忆宗祧，瓜瓞绵绵。升高有屐，临流有船。邀我良友，矢我新篇。退休于室，守真尚玄。不忮于人，不求于天。诏尔后人，勿忘勿愆。
述怀五咏·其四
作者：刘麟
朝代：明

今我乐矣，爰即我谋。陂塘雨足，上下其流。百年垂尽，寄兴孤舟。华胄玉台，浮游石头。群阴蔽空，百神在楼。此夕何夕，梦游九州。初随枕蝶，终执沙鸥。兴倦而觉，再梦再忧。空谷多鬼，其声啾啾。
送周司寇
作者：刘麟
朝代：明

野寺淹流雪满枝，锦帆何意厌春迟。千年神剑知离恨，一夕寒灯长鬓丝。卿月乍临南极上，法星常照楚江湄。更携经笥翩翩去，碧草溪连处处随。
送龙致时回金陵
作者：刘麟
朝代：明

山馆梅开又落花，归心日日渡江沙。孤舟怅望平湖尽，尊酒流连春日斜。与子共分清涧水，几时还入白云家。好知学道须凝静，莫漫都城恋物华。
逢僧
作者：刘麟
朝代：明

怀玄默默向谁探，小寺逢僧始一参。日暮孤舟风浪息，满蓬花雨自毵毵。
道养
作者：刘麟
朝代：明

莫将朝市笑山林，一刻清和抵万金。学到坐忘遗照处，世间何物更关心。
酌故人有感
作者：刘麟
朝代：明

乡井多才俊，暌违奈老何。著论人群少，修文地下多。得意不能荐，感时聊自歌。酒杯有深味，百岁几经过。
野蔬亭
作者：刘麟
朝代：明

幽居得自怡，插槿看成篱。日夕荷锄倦，天晴抱瓮迟。此中多道气，真味少人知。市远盘餐足，斋心剪露葵。
閒居
作者：刘麟
朝代：明

撤屏从山色，开门待雀罗。已与妻孥远，无烦宾从过。积雨鸡声近，流尘鼠迹多。龙珠辨亦苦，光影发云窝。
閒情
作者：刘麟
朝代：明

道人习性似鸠偏，半世无家半住船。书画捲来刚一束，愁风愁雨过年年。
闻京师建社二首
作者：刘麟
朝代：明

京国谁开社约新，乾坤一脉系情亲。尽登耆旧归仁里，莫遣风流落后尘。草草盘餐从古俗，班班图史总天真。春筵朗月通南极，常照江城鹤发人。古俗淳庞百好空，我来开社少人同。春来耕凿王民后，老去衣冠圣泽中。翻笑乡音咻众楚，却沽村酒似新丰。月明乌雀桥边路，照见柴车鹤发翁。
闻京师建社二首·其一
作者：刘麟
朝代：明

京国谁开社约新，乾坤一脉系情亲。尽登耆旧归仁里，莫遣风流落后尘。草草盘餐从古俗，班班图史总天真。春筵朗月通南极，常照江城鹤发人。
闻京师建社二首·其二
作者：刘麟
朝代：明

古俗淳庞百好空，我来开社少人同。春来耕凿王民后，老去衣冠圣泽中。翻笑乡音咻众楚，却沽村酒似新丰。月明乌雀桥边路，照见柴车鹤发翁。
闻征都匀讽曹中丞
作者：刘麟
朝代：明

都匀虽固且休征，国有吁谟不在兵。入井祗须怜赤子，开疆何以及苍生。古称干羽还能格，近用羁縻亦暂宁。我忆麟台赵充国，屯田千载有馀名。
闻马千里店有衡翁画可买上有楼未赠先题
作者：刘麟
朝代：明

梦卜乾坤第一流，明王图治说殷周。商岩渭水传真处，千仞丹崖有似楼。
霁宇
作者：刘麟
朝代：明

旴望本无期，烟云敛尽时。轻风燕雀语，丽色凤凰枝。邺架书摊遍，谢屐去何迟。古初一披露，真宰不能知。
静虚院再集
作者：刘麟
朝代：明

麦田铺翠寺门开，行尽松筠上佛阶。壶觞择胜人人醉，香火逢僧事事佳。豪吟渐觉随年薄，僻性终难与俗谐。春雷渐觉时惊听，犹有风云感旧怀。
顾华玉谪官全州二首
作者：刘麟
朝代：明

暂屈高贤论未平，召归行见圣心明。共怜此夜参辰散，独向殊方瘴疠生。衡岳长沙才子路，澧兰沅沚故人情。中州父老忧何剧，堕泪甘棠有颂声。远道新恩意若何，到州惟有桂婆娑。气还光岳完名少，天晚才贤谪宦多。心逐雁书回岭路，香分兰佩隔湘波。千年屈贾真知己，尚想摛词独酹过。
顾华玉谪官全州二首·其一
作者：刘麟
朝代：明

暂屈高贤论未平，召归行见圣心明。共怜此夜参辰散，独向殊方瘴疠生。衡岳长沙才子路，澧兰沅沚故人情。中州父老忧何剧，堕泪甘棠有颂声。
顾华玉谪官全州二首·其二
作者：刘麟
朝代：明

远道新恩意若何，到州惟有桂婆娑。气还光岳完名少，天晚才贤谪宦多。心逐雁书回岭路，香分兰佩隔湘波。千年屈贾真知己，尚想摛词独酹过。
颁朔待漏
作者：刘麟
朝代：明

一统车书又纪年，爉灯烧夜对风烟。番番月令迎新候，剪剪春风向晓天。玉律总颁皇帝朔，金莲尝赐近臣筵。共期膏泽为民下，莫漫心煎感岁迁。
题庐山图
作者：刘麟
朝代：明

昼锦堂开醉客时，蟠桃岁岁与山期。楚人欲献知何物，㩦取匡庐到酒卮。
题庐山图
作者：刘麟
朝代：明
体裁：七言绝句

昼锦堂开醉客时，蟠桃岁岁与山期。楚人欲献知何物，携取匡庐到酒卮。
题明妃图
作者：刘麟
朝代：明

黄云白碛戍楼空，汉殿音微有雁通。纤纤残月迢迢梦，犹在昭阳女伴中。
题画
作者：刘麟
朝代：明

黄石赤松师授迟，梦中牵引住茅茨。充闾又识曾孙面，赐杖仍过八帙期。陶令真陶惟任酒，放翁能放不缘诗。含情欲问磻溪叟，断送仙凡一钓丝。
题秋江
作者：刘麟
朝代：明

烨烨有奇色，紫云无数新。含咀得至理，终属商山人。
题许柳溪太守卷
作者：刘麟
朝代：明

经书万卷世生香，曳履星辰总雁行。列戟门墙犹谨厚，一麾江汉自循良。天垂湛露恩难并，风继甘棠业有光。谁绘柳溪溪上柳，映空膏雨似郧阳。
飞玉台成
作者：刘麟
朝代：明

眠云初构寝，歌凤筑层台。披豁三光入，虚涵万象开。看花能独坐，秉烛喜重来。真人腾日问，飞玉到山隈。
飞霞阁二首
作者：刘麟
朝代：明

万松如盖拥祥烟，百尺名台聚两川。岁岁春风吹杖履，与君同醉玉楼前。晓日舒情春可怜，轻风吹送艳阳天。泗洲堂下深杯后，又醉桃花细雨前。
飞霞阁二首·其一
作者：刘麟
朝代：明

万松如盖拥祥烟，百尺名台聚两川。岁岁春风吹杖履，与君同醉玉楼前。
飞霞阁二首·其二
作者：刘麟
朝代：明

晓日舒情春可怜，轻风吹送艳阳天。泗洲堂下深杯后，又醉桃花细雨前。
饱嬉
作者：刘麟
朝代：明

官罢年年稔，深居物物情。花前见乳燕，柳下听啼莺。閒门得凤字，浊酒荐鱼羹。常日饱嬉处，石床云气生。
鸡鸣寺习静二首
作者：刘麟
朝代：明

寺僻尘缘断，冬暄病骨强。扶筇临仄径，挥麈得禅床。近侍乘槎急，贤人问字忙。我行无一事，吹笛向沧浪。诗篇收寺古，石势带湖寒。白雪终难和，丹霞信可餐。落叶深埋磴，烟苕曲隐栏。经过人未识，予著鹿皮冠。
鸡鸣寺习静二首·其一
作者：刘麟
朝代：明

寺僻尘缘断，冬暄病骨强。扶筇临仄径，挥麈得禅床。近侍乘槎急，贤人问字忙。我行无一事，吹笛向沧浪。
鸡鸣寺习静二首·其二
作者：刘麟
朝代：明

诗篇收寺古，石势带湖寒。白雪终难和，丹霞信可餐。落叶深埋磴，烟苕曲隐栏。经过人未识，予著鹿皮冠。
鹅
作者：刘麟
朝代：明

城南秋草碧于烟，无数白鹅随我船。风帆乍举惊呼散，拍水过溪相对眠。
龙津门径二首
作者：刘麟
朝代：明

潭水澄清静里心，紫云常护紫姑神。耽游谁似文夫子，肖出丹丘赠与人。终岁寻真未得真，归舟犹幸及残春。吾家玉女潭如玉，入谷通天自隔尘。
龙津门径二首·其一
作者：刘麟
朝代：明

潭水澄清静里心，紫云常护紫姑神。耽游谁似文夫子，肖出丹丘赠与人。
龙津门径二首·其二
作者：刘麟
朝代：明

终岁寻真未得真，归舟犹幸及残春。吾家玉女潭如玉，入谷通天自隔尘。
塞上曲二首寄大中丞张肖甫·其一
作者：刘黄裳
朝代：明

侦骑飞来夜探胡，为言城下五单于。宛驹市得红罗去，拜舞军前唱把都。
塞上曲二首寄大中丞张肖甫·其二
作者：刘黄裳
朝代：明

向晚笳声满地悲，大营方猎插金瑀。胡儿铁勒吞风去，共惮铜梁张太师。
寄王承甫代书
作者：刘黄裳
朝代：明

但诵吴越吟，未识王郎面。吴江枫冷秋鸿飞，可怜词客异乡县。会闻王郎能游五岳颠，又闻王郎手投白璧挥金钱。有酒但抱胡姬饮，赤身披发王公前。平生意气盖吴越，健翮凌天耸大鹘。昆仑匹马踏白云，洞庭孤舟钓明月。我也豪歌卧雪庐，何时尊酒论文初。短歌寄尔遥相忆，此是刘生尺素书。
寓怀诗二首
作者：刘黄裳
朝代：明
体裁：古风

太白蚀金方，蚩尤出辽野。右卫已土崩，左贤气腾瓦。顷来石州破，䪍笴蔽日舍。城中无虚井，儿女血涂赭。叹息问边人，问罢泪如洒。简子攻卫城，居身犀蔽下。行人烛横戈，陈其先君者。大将爱其身，胡能驱士马。翩翩谁家子，龙虎姿态扬。白马全络头，翻身绿沉张。驰至射熊馆，一发下双鸧。马上赋豪士，悲歌声琅琅。途乖淹郡县，矢心系名王。春风国士老，秉耒耕于乡。吾贱不能举，把袂涕沾裳。
寓怀诗二首
作者：刘黄裳
朝代：明

太白蚀金方，蚩尤出辽野。右卫已土崩，左贤气腾瓦。顷来石州破，䪍蔽日舍。城中无虚井，儿女血涂赭。叹息问边人，问罢泪如洒。简子攻卫城，居身犀蔽下。行人烛横戈，陈其先君者。大将爱其身，胡能驱士马。翩翩谁家子，龙虎姿态扬。白马全络头，翻身绿沉张。驰至射熊馆，一发下双鸧。马上赋豪士，悲歌声琅琅。途乖淹郡县，矢心系名王。春风国士老，秉耒耕于乡。吾贱不能举，把袂涕沾裳。
摴蒱歌（并序）
作者：刘黄裳
朝代：明

龙女诵经香饭毕，长安放衙初岸帻。桃笙幔展燕寝春，试下红衫轻一掷。绿云点点玳梁间，海燕翩翩对远山。仙人好博雷翻掌，玉女投壶电解颜。揶揄笑口如飞雪，黄鹂二月争调舌。别有呼卢调转高，一声凤叫青天裂。风摇花片满雕窗，郁金醽酒泛琼缸。云母屏前怜个个，水精帘下爱双双。一枝醲李倚银盘，纤纤新笋击琅玕。已解疾驰夸女侠，故将迟局媚郎官。醉后双鸾挂海野，樱唇唾出胭脂马。偷得筹来窃玉符，夺将枭去惊铜瓦。折腰尘净馆娃前，画眉人在章台下。摴罢么么性转灵，不弹宝瑟向君听。仙郎带酒朝天去，还讽如来般若经。
秋怀
作者：刘黄裳
朝代：明

玄都殿在西城北，虹渚星湖万岁峰。实笑秦祠征宝雉，还轻汉畤降黄龙。金盂露碗收神水，玉带风符护禁松。一自玄元归碧落，瑶坛寂寂下宵钟。
谢王茂州惠蒟酱
作者：刘黄裳
朝代：明
体裁：古风

蒸蒸玉垒云，蓊蓊茂州道。君为博望侯，寄我蒟酱好。缘木实累累，桑椹何足道。辛香逾兰华，宜之和水藻。南方有浮留，绿叶蔓依稿。还假筇竹杖，悠哉以用老。
赠邺下王大刀挥使维藩歌
作者：刘黄裳
朝代：明

车骑关头石片片，回风卷地击人面。不平之色我自知，一生空读英雄传。马挝睚眦壮气销，路逢男子囊大刀。仓卒之间动人目，已见杀气千尺高。银碗头盔两马驮，熊腰稳坐白鼻骡。飞英飒飒紫须短，高准棱棱赤星满。大白翎饬箭尾长，双鞬绣插兰觔挽。不言我即借刀观，龙气荧荧横玉鞍。丈五金环入手滑，斜势入海上弦月。光铓澹澹照见人，健卒几头背迟发。我为据鞍一问之，旋近马首前致辞。义概谦恭道名字，自言邺下材官儿。十五学刀向侠场，劈山断牛刀不伤。二十比试任父职，趋役军府空仓徨。茸茸此生二十五，功名不建黄龙府。今年抚台檄点兵，两班皆作防秋行。主将给我兵三千，今往密云前备边。我闻此语长叹息，下马殷勤如故识。细观非但骁猛人，雅毅深沉具胆力。庙堂握算计太疏，开府畴边谋叵测。古来此辈称神物，百万之中不一得。何有天将不知御，远戍渔阳从此去。草中猫虎俱不分，亦复排边同一处。王郎王郎莫泪潸，我亦南归尔度关。倾盖意气竭漳水，平生交结轻泰山。各把猿肱意更亲，早晚自爱英雄身。云龙风虎知有会，丹青图画红麒麟。
轻举篇
作者：刘黄裳
朝代：明

幼学道术骑茅龙，咳唾吹上昆仑峰。身轻转讶茅龙重，角触孔翠石鲸纵。仗剑叱龙赤发怒，抛茅入海琐玉树。别检灵文学作云，英英足下觉氤氲。杳然失却鸿鹭上，丹旌烟道空中分。行至天穷云尽处，天薄云脆不能去。此时浮云亦弃摈，上天下天只神御。
邯郸行随张使君肖甫出猎
作者：刘黄裳
朝代：明

使君按节邯郸城，游子邯郸意气生。相从射猎西山去，城中年少来纵横。纷纷罢掷博场里，追呼云集黄尘垒。白马连环响夜霜，雕弓香箭明秋水。使君红旗山上麾，我正扬鞭驰绣羁。马度长桥翻冻雪，箭穿枯柳断冰澌。山头北风吹草急，道上豺狼向人立。少年随我拍青丝，一箭双狼死原隰。使君欢动弄金杯，叠鼓鸣笳锦帐开。八郡良家驱虎落，三河侠客奋龙媒。邯水郸山冷朔云，赵舞燕歌空古坟。海上惟怀鲁连子，城中还忆平原君。加禽逐兽无穷已，西山衔日牙旗紫。使君夜猎入孤城，城上寒鸦栖复起。散骑黄昏度狭斜，满楼灯火照倡家。稍将血兔床头煮，卧听银筝醉雪花。
题小李将军画
作者：刘黄裳
朝代：明
体裁：古风

画山何得用金碧，小李将军创其迹。近来仅数仇十洲，笔法虽工损气格。当年传说文皇时，阴山之旁陈六师。连峰叠嶂出大漠，金碧照面光参差。马上大叫龙颜喜，世间山色无如此。天开图画北海间，小李将军笔法是乃知。将军之画有所传，即如此幅何工妍。璚楼翠阁空中悬，绿松片片龙鳞然。将军逝后八百年，犹有生气飞紫烟。堂中风吹山欲动，耳边飞涛鸣溅溅。楼中之仙身似鹤，珊瑚钩卷明珠箔。蓬岛能移席上开，云霞揽取尊前落。郑生才高类此峰，相邀把酒弄山松。披襟若坐翠山里，海上群仙尔定逢。
登燕子矶
作者：刘龙
朝代：明
体裁：七言律诗

燕子矶头拂曙来，秋光催客上高台。百年风日重阳节，六代江山浊酒杯。病体欲扶惊老态，清时无补愧樗材。不须细把茱萸看，且共诸公笑口开。
过内丘偶述
作者：刘龙
朝代：明
体裁：七言律诗

四十年来宦两京，圣恩新赐锦堂荣。三都赋后惭华国，八阵图前愧本兵。张翰久思莼菜美，陶潜惟喜酒樽盈。山林莫道浑无事，老笔犹能纪太平。
过顺德府
作者：刘龙
朝代：明
体裁：七言律诗

七年三度过邢州，来往风尘易白头。管钥寄曾叨省闼，纶竿梦已到林丘。振衣直上千峰顶，濯足常临万里流。独有国恩深未报，江湖应复庙堂忧。
送王元甫还姚江
作者：刘龙
朝代：明
体裁：古风

有客自浙东，长江信所适。片帆鼓天风，千里还瞬息。泊舟石头城，览胜入京邑。城中多贵介，冠盖填紫陌。怀刺不肯投，折腰向谁揖？谓予典春曹，廿年曾旧识。一顾辄尽欢，张灯话深夕。高风淩古人，逸气脱凡格。照乘安用珠，连城未为壁。如何抱逸才，乃独事幽寂。明时苦难逢，流景还易掷。揣酒饯江干，恋恋不忍释。相望久延伫，暮山倚天碧。
送谢同年邦用之湖广佥宪
作者：刘龙
朝代：明
体裁：七言律诗

曲江花底记同游，十五年来鬓欲秋。楚国旌旄新宠渥，谢家人物旧风流。君山雨霁簪螺髻，汉水春深涨鸭头。樽酒已空山已夕，微茫烟树隔仙舟。
一瓷不受为棠野祁公歌
作者：利仁
朝代：明

使君节操冰檗坚，雪映黄堂鹤舞帘。一瓷虽琐都无爱，信是清白由家传。乃翁使夷曾却金，朝鲜犹说到于今。为臣讵肯辱君命，为子何曾改父心。包公昔不持一砚，谁谓人心随世变。使君一瓷亦不持，昔日包心今又见。安得人人如使君，穷檐茅屋皆生春。清风高节激顽懦，坐令四海风俗淳。
荔庄歌
作者：利仁
朝代：明

江村到处繁花草，景趣无如荔庄好。水横玉带自萦回，山耸画屏远环抱。晴光倒影上窗虚，酷暑远遁尘埃除。风骚才思吟难到，巧妙丹青画不如。琼梢玉蕊冰霜质，累垂结就黄金实。大如鹅蛋小如丸，香胜幽兰甜胜蜜。士林潇洒一閒身，占断罗浮四百春。杨梅卢橘作前骑，龙眼香柚续后尘。古言世味不全旨，便从何处觅甘美。曾闻碧玉悦坡翁，又见红尘笑妃子。满前霞采压江南，昆季怡怡乐且耽。持身却羡思之九，取友还嘉益者三。吟边风月元无价，天外火云多变化。长歌短引慰慇勤，石磴藤床伴清暇。就中知有读书郎，夜分藜火声琅琅。拟将挟策蟾宫去，行见书香袭桂香。圣贤道与天地大，世运亨嘉地天泰。殊材辈出动惊人，拖紫纡青如拾芥。珊瑚海国荔枝丛，曾沐天边雨露浓。为报时人高著眼，争先看取状元红。
题兰窗别号
作者：利仁
朝代：明

楚畹当时碧，书斋太古情。善人居此室，事业老儒生。有草虽同伍，无花可比馨。援琴望鲁谷，意气复相倾。
湖中纪兴
作者：利宾
朝代：明

西湖水绕百官池，万丈飞虹任所之。屿亭倒影游鱼避，郊竹连阴倦鸟知。瀑布乘风□小艇，波光和月照芳湄。几家烟火相邻处，抚景年年泛紫卮。
秋忆罗浮
作者：利宾
朝代：明

野兴登临秋更浓，罗浮念念寄尘踪。神驰四百飞云杪，目断千寻瀑布淙。洒墨犹存坛里竹，遗丹难老涧边松。稚川精爽依然在，杖履何年许尔从。
雁过声
作者：前段唐伯亨曲后段散曲
朝代：明
体裁：曲

赤帝当权耀太虚。无半点南来薰风意。任吞冰嚼雪成何济。扇频挥汗如珠。空持损玉骨冰肌。我移身傍翠微。使儿童撼竹求风至。烦暑也得释片时换头。终朝。院落静悄。徒然有龙香凤膏。鸾笙象板无心好。万般愁万般焦。这闷怀端的教我难熬。空教人易老。那堪暮雨在檐前闹。比著俺泪珠儿兀自少。
乙巳清明泊舟柳胥浦
作者：力金
朝代：明
体裁：七言律诗

柳胥浦上绿杨边，客里清明系客船。莫遣桃花作红雨，且看榆火散青烟。笙歌谩说承平日，耕稼深期大有年。邂逅农人即相慰，军储无限望吴天。
次韵李希颜同知登吴山有感
作者：力金
朝代：明
体裁：七言律诗

凤舞龙飞运已更，江流难挽几伤情。荒陵鸟雀声如怨，故国风云气不平。冠盖偶然寻胜地，旌旗且莫指边城。登高别醉黄花酒，更拟重阳一日晴。
詹文同学士奉诏求贤以诗见寄次韵答之
作者：力金
朝代：明
体裁：七言律诗

学士求贤亲奉诏，少微光动五云深。相如已出子虚赋，诸葛休为梁甫吟。堂倚九重题白玉，台高百尺置黄金。此行入奏天颜喜，红锦袍成赐墨林。
赵千里田家四季图
作者：力金
朝代：明

桃花浪已深，杨柳风犹弱。邻曲欣往来，逢迎劝耕作。健犊不自暇，老农良有托。共醉社日尊，陶然得真乐。蚕事方告成，鸣蜩有新声。插秧雨初遍，治草日不停。杂坐高树阴，解衣午风清。作劳时自逸，孰谓非常情。
赵千里田家四季图·其一
作者：力金
朝代：明
体裁：古风

桃花浪已深，杨柳风犹弱。邻曲欣往来，逢迎劝耕作。健犊不自暇，老农良有托。共醉社日尊，陶然得真乐。
赵千里田家四季图·其二
作者：力金
朝代：明
体裁：古风

蚕事方告成，鸣蜩有新声。插秧雨初遍，治草日不停。杂坐高树阴，解衣午风清。作劳时自逸，孰谓非常情。
送济上人归省
作者：力金
朝代：明
体裁：七言律诗

苦学不耽春夜眠，思家却泛春江船。褰衣远道草头露，濯足故山花下泉。黄鹄方怀少年志，白云偶赋归来篇。再看入室须玄指，何限天香浮月边。